Home›МАҚОЛАЛАР›ИНСОНЛАР ҚАЛБИГА ЙЎЛ\nОДАМЛАР ҚАНДАЙ КАСБ ҚИЛИНАДИ\nОдамлар қалбини касб қилишдаги набавий воситалар\nТўртинчидан: сўз билан амалнинг бир-бирига тўғри келмаслиги. Даъватчининг сўзи амалига тўғри келмаса, одамлар уни қаттиқ ёмон кўришади ва ундан қаттиқ нафратланишади. Балки бу Аллоҳ Азза ва Жалла наздида энг манфур тубан сифатдир. Зеро, Аллоҳ Азза ва Жалла шундай деди:\n“Эй мўъминлар, сизлар нега ўзларингиз қилмайдиган нарсани (қиламиз деб) айтурсизлар?! Сизларнинг ўзларингиз қилмайдиган ишни (қиламиз деб) айтишларингиз Аллоҳ наздида ўта манфур (ишдир)”. (Саф 2-3)\nАллоҳ Субҳанаҳу ва Таъоло одамларни яхшиликка буюриб, ўз нафсларининг эса адашиб юришига қўйиб берадиган, бунга бепарво бўлган қавмни қоралади:\n“Одамларни яхшиликка чорлаб, ўзларингиз унутасизларми? Ҳолбуки, ўзларингиз китоб тиловат қиласизлар. Ақлингизни юргизмайсизларми?” (Бақара-44)\nШунинг учун ҳам Шуайб ўзининг қавмига Аллоҳ бизга хабар берган ушбу сўзларни айтган эди. Аллоҳ Таъоло унинг тили билан бундай дейди:\n“Мен сизларга хилоф қилиб, сизларни қайтараётган нарсани ўзим қилишни истамайман. Мен фақат имконим борича ислоҳ қилишни истайман, холос”. (Ҳуд-88)\nЛекин баъзи одамлар ҳаёлига кўп келадиган бир шубҳага жавоб беришга тўғри келади. Биз бу шубҳани қуйидагича савол шаклида баён қиламиз: даъватчи маъруф ишни ўзи қилолмаган ва наҳийни ўзи тарк қилолмаган тақдирда маъруфни буюришни ва мункардан наҳий қилишни тарк қилиши керакми?\nИбн Касир раҳимаҳуллоҳ бундай дейди: “Маъруфга буюриш ва уни қилиш, бунинг ҳаммаси вожиб бўлиб, салаф ва ҳалаф (кейинги) уламоларнинг энг саҳиҳ сўзларига кўра, бирини тарк қилиш билан бошқаси соқит бўлмайди. Баъзи уламолар: маъсиятларни қиладиган кимса бошқа одамларни бу маъсиятлардан наҳий қилиши тўғри бўлмайди, деган раъйга юришди. Бу раъй заифдир. Саҳиҳи шуки, олим маъруфга – гарчи уни ўзи қилмаган бўлса ҳам – буюради ва мункардан – гарчи уни ўзи қилган бўлса ҳам – наҳий қилади”. Саид ибн Жубайр эса бундай деди: “Агар киши то ўзида бирон (ёмон) нарса қолмагунча маъруфга буюрмайдиган ва мункардан қайтармайдиган бўлса, биронта одам маъруфга буюрмаган ва мункардан қайтармаган бўларди”. Ибн Касир бундай деди: “Лекин кишининг бундай ҳолатда бўлиши (яъни бошқаларни маъруфга буюриб, мункардан қайтариб, лекин ўзи амал қилмаслиги) мазмум-қораланадиган ишдир. У кўра-била туриб тоатни тарк қилгани маъсиятни қилгани учун, хилоф иш қилгани учун мазаммат қилинади. Чунки биладиган кимса билмайдиган кимса каби бўлмайди”.\nБешинчи: қийинлаштириб ва мураккаблаштириб юбориш. Баъзилар одамларга Ислом, деб кўрсатиш учун барча оғир ва қийин нарсаларни қидириб юришади. Улар Исломнинг енгил қилганини ва одамлардан ҳараж-қийинчиликни кўтарганини эътиборга олишмайди. Бу эса Пайғамбаримиз – у кишига энг афзал салоту саломлар бўлсин – қилган ишга хилофдир. Оиша розияллоҳу анҳо онамиз Пайғамбаримиз ҳақида бундай деган эдилар:\nمَا خُيِّرَ رَسُولُ اللَّهِ صَلَّى اللَّهُ عَلَيْهِ وَسَلَّمَ بَيْنَ أَمْرَيْنِ إِلَّا أَخَذ أَيْسَرَهُمَا مَا لَمْ يَكُنْ إِثْمًا\n“Пайғамбаримизга қачон икки ишдан бирини танлаш ихтиёри берилса, фақат энг енгилини – модомики гуноҳ бўлмаса – танлар эдилар. Агар гуноҳ бўладиган бўлса, ундан одамларнинг энг узоғи бўлар эдилар”. Зеро, енгиллик қилишнинг – модомики у шариат доирасида бўлар экан – қалбларни улфат қилишда ва уларнинг бу динга боғланишларини зиёда қилишда таъсири бор. Росулуллоҳ с.а.в. даъватчиларга нидо қилиб бундай дедилар:\n“Енгил қилинглар, оғир қилманглар, севинтиринглар, нафратлантириб қочирманглар”. Нававий бундай деди: агар Пайғамбаримиз фақат “енгил қилинглар” дебгина қўйганларида эди, бир марта енгиллик қилиб, кўп марта оғирлик кишиларнинг ишини маъқуллаб қўйган бўлардилар, шунинг учун ҳамма ҳолатларда оғирлик қилишни бартараф қилиш мақсадида “оғир қилманглар” ҳам дедилар. “Нафратлантириб қочирманглар” деган сўзида ҳам шундай мазмун ётибди. Мақсад Исломга яқинлашиб қолган кишини улфат қилиш ва бошиданоқ унга қаттиқлик қилмасликдир. Маъсиятлардан қайтариш ҳам лутф-юмшоқлик билан бўлиши лозим, тоинки киши буни қабул қилсин. Шунингдек, илмни таълим бериш ҳам тадриж билан (даражама-даража) бўлиши лозим. Чунки нарса бошланишида енгил бўлса, унга киришадиган кишига маҳбуб-севимли бўлиб қолади ва уни яйраб қабул қилади. Оқибатда унга бўлган муҳаббати кўпинча зиёда бўлиб бораверади. Унинг зидди эса (яъни оғир қилинадиган бўлса) бунинг хилофи бўлади.\nОдамлар қалбини касб қилиш муҳим бўлиб, у осон иш эмас. Фақат Аллоҳ муяссар қилган кишиларгагина осондир. Шунинг учун биз Аллоҳга ялиниб, ёлвориб қалбимизни ва одамлар қалбини ҳаққа очиб қўйишини, бизни ҳам, уларни ҳам Ўз динининг ансорлари ва Ўз даъватини кўтариб чиқувчилар жумласидан қилишини сўрашимиз лозим. Дуо қилиш билан бирга сабабларга киришишимиз ҳам зарур. Бу сабаблар – Аллоҳ изни ила – бизни сарсон-саргардон қалбларни касб қилишга етказади. Биз юқорида айтиб ўтган воситаларга амал қилиш ва нафратлантириб, қочирувчи нарсалардан четланиш ана шу сарсон қалбларни ҳидоятга гўзал тарзда қайтарса ажаб эмас. Сўзим охирида Аллоҳ Азза ва Жалладан Ўз динига нусрат беришини, Ўз калимасини олий қилишини, бизни ҳидоятга бошловчи ва ҳидоятланганлар жумласидан қилишини, залолатда юрувчилардан ва залолатга бошловчилардан қилмаслигини сўраб қоламан. Пайғамбаримиз Муҳаммадга, у кишининг оиласига ва жами саҳобаларига Аллоҳнинг салоти бўлсин.\nАмерика ҳукмронлигини йўқ қилинг ва Пайғамбарлик минҳожи асосидаги Халифаликни барпо этинг


Қашқадарёда кучли ёмғирлар туфайли тўртта қишлоқни сув бо...\nҚашқадарёда кучли ёмғирлар туфайли тўртта қишлоқни сув босиб зарар етказди\nCел қишлоқларни боғловчи 12 та кўприкни ювиб кетган\nКитоб туманида 13дан 14 майга ўтар кечаси кучли ёмғир ёғиши натижасида сел тошқинлари юзага келиб, тумандаги Жиллисув, Боғибаланд, Анорзор, Макрид, Аёқчи маҳаллалари аҳолисига жиддий зиён етказди. Бу ҳақда «Халқ сўзи» газетаси маълум қилган.\nЖиллисув маҳалласидаги 112 хонадон селдан зарар кўриб, шундан 7 хонадон уйлари яшаш учун яроқсиз аҳволга келиб қолган. Боғибаланд маҳалласидаги 15 хонадон, Анорзор маҳалласидаги 3 хонадон селдан талофат кўрган. Макрид маҳалласида 36, Аёқчи маҳалласида эса 40 та хонадон жиддий зарар кўрган.\nБундан ташқари, сел қишлоқларни боғловчи 12 та кўприкни ювиб кетган. Автомобиль йўлларига ҳам жиддий зиён етганлиги учун транспорт ҳаракати вақтинча тўхтатилган. Аҳолига тегишли айрим транспорт воситалари ҳам ном-нишонсиз йўқолиб қолгани айтилмоқда.\nСел оқими аҳоли хонадонларида парваришланаётган 120дан ортиқ чорва молларини оқизиб кетган. Қурбон бўлганлар ва жароҳатланганлар ҳақида маълумот йўқ.


“Ал-фиқҳ ул-акбар” 3-қисм — KUKALDOSH.UZ\n23.03.2018 / - Ақида, Мақолалар, Янгиликлар\nنَحمدُهُ وَ نُصَلِّى عَلى رسولِهِ الكَرِيمِ اَمَّا بَعدُ\nМеҳрибон ва раҳмли Аллоҳга ҳамд айтамиз ва У зотнинг улуғ Расулига салавоту саломлар йўллаймиз. Ҳамд ва санодан сўнгра:\n(Аллоҳнинг муташобиҳ сифатлари)\nوَ هُوَ شَيْءٌ لاَ كَالأَشْيَاءِ وَ مَعْنَى الشَّيْءِ إثْبَاتُهُ بِلاَ جِسْمٍ وَلاَجَوْهَرٍ وَ لاَ عَرَضٍ، وَ لاَ حَدَّ لَهُ وَ لاَ ضِدَّ لَهُ وَ لاَ نِدَّ لَهُ وَ لاَ مِثْلَ لَهُ وَ لَهُ يَدٌ وَ وَجْهٌ وَ نَفْسٌ كَمَا ذَكَرَهُ اللهُ تَعَالَى فِي القُرْآنِ، فَمَا ذَكَرَهُ اللهُ تَعَالَى فَي القُرْآنِ مِنْ ذِكْرِ الوَجْهِ وَ اليَدِ وَ النَّفْسِ فَهُوَ لَهُ صِفَاتٌ بِلاَ كَيْفٍ وَ لاَ يُقَالُ: إِنَّ يَدَهُ قُدْرَتُهُ أوْ نِعْمَتُهُ، لأنَّ فِيهِ إِبْطَالَ الصِّفَةِ وَ هُوَ قَوْلُ أهْلِ القَدَر وَالاِعْتِزَالِ وَ لَكِنَّ يَدَهُ صِفَتُهُ بِلاَ كَيْفٍ وَ غَضَبَهُ وَ رِضَاهُ صِفَتَانِ مِنْ صِفَاتِهِ تَعَالَى بِلاَ كَيْفٍ\nАллоҳ таоло нарсадир, лекин бошқа нарсалар каби эмасдир. Аллоҳ таолога нисбатан “Нарса” дейиш “Аллоҳ таолонинг зоти бор” –деган маънодадир. Лекин Аллоҳ таоло бошқа нарсалар каби жисм эмас. Аллоҳ таоло жисм бўлмагандан кейин жавҳар ҳам эмас, араз ҳам эмас. (Чунки, жисм – жавҳар ва араздан ташкил топади. Жавҳар жисмнинг жузланмайдинган бир бўлаги бўлиб, ҳар турлик ўзгаришларга маҳал бўлувчи нарса. Араз ўзича қоим бўлмайдиган, балки бир маҳалга мўҳтож бўлувчи нарса.) Аллоҳ таолонинг ҳадди яъни чегараси ва ниҳояси йўқ. Аллоҳ таолонинг зидди яъни низо ва ман қилувчи рақиби йўқ. Аллоҳ таолонинг шериги ва мисл йўқ. Аллоҳ таоло Қуръон каримда зикр қилганидек, Унинг “Қўли”, “Юзи” ва “Нафси” бордир. Аллоҳ таоло Қуръон каримда “Қўл”, “Юз” ва “Нафс” сифатларини зикр қилган экан, бу сифатлар Аллоҳ таоло учун кайфиятсиз сифатлардир. Албатта, таъвил қилиниб Аллоҳ таолонинг “Қўл” идан мурод “Қудрат” ёки “Неъмат” дейилмайди. Чунки бундай таъвил қилиш Аллоҳ таолонинг сифатни ботил қилишдир. Бу (Аллоҳ таолонинг “Қўл”идан мурод “Қудрат” ёки “Неъмат” дейиш) қадарий ва мўътазилийларнинг сўзидир. Лекин, Аллоҳ таолонинг “Қўл”и кайфиятсиз сифатидир. Шунингдек, Аллоҳ таолонинг “Ғазаб” ва “Ризо” сифатлари ҳам, Унинг кайфиятсиз сифатларидан икки сифатдир.\n(Аллоҳ таолонинг илми)\nخَلَقَ اللهُ تَعَالَى الأشْيَاءَ لاَ مِنْ شَيْءٍ ، وَ كَانَ اللهُ تَعَالَى عَالِمًا فِي الأزَلِ بِالأشْيَاءِ قَبْلَ كَوْنِهَا وَ هُوَ الَّذِي قَدَّرَ الأشْيَاءَ وَ قَضَاهَا ، وَ لاَ يَكُونُ فِي الدُّنْيَا وَ لاَ فِي الآخِرَةِ شَيْءٌ إِلاَّ بِمَشِيئَتِهِ وَ عِلْمِهِ وَ قَضَائِهِ وَ قَدَرِهِ وَ كَتْبِهِ فِي اللَّوْحِ المَحْفُوظِ وَ لَكِنْ كَتَبَهُ بِالْوَصْفِ لاَ بِالْحُكْمِ، وَ القَضَاءُ وَ القَدَرُ وَ المَشِيئَةُ صِفَاتُهُ فِي الأزَلِ بِلاَ كَيْفٍ\nАллоҳ таоло нарсаларни йўқдан яратди. Аллоҳ таоло нарсаларни бор бўлишларидан олдин ҳам азалда Билувчи эди. У барча нарсаларга тақдир тайин қилган ва уларга ҳукмини жорий қилган Зотдир. Дунё ва охиратдаги барча нарса Унинг хоҳиши, илми, қазойи қадари ва Лавҳул маҳфузга ёзиб қўйилиши билан бўлади. Лекин Лавҳул маҳфузга буйруқ билан эмас, васф билан ёзган. (яъни, “Фалончи фалон ишни қилсин”-деб буйруқ билан ёзилган эмас, балки, “Фалончи фалон ишни қилади”-деб васф билан ёзилган) Қазо, қадар ва хоҳиш (ирода) Унинг азалий кайфиятсиз сифатларидир.\nيَعْلَمُ اللهُ تَعَالَى المَعْدُومَ فِي حَالِ عَدَمِهِ مَعْدُومًا ، وَ يَعْلَمُ أنَّهُ كَيْفَ يَكُونُ إِذَا أوْجَدَهُ. وَ يَعْلَمُ اللهُ تَعَالَى المَوْجُودَ فِي حَالِ وَجُودِهِ مَوْجُودًا، وَيَعْلَمُ أنَّهُ كَيْفَ يَكُونُ فَنَاؤُهُ. وَ يَعْلَمُ اللهُ تَعَالَى القَائِمَ فِي حَالِ قِيَامِهِ قَائِمًا ، وَ إِذَا قَعَدَ عَلِمَهُ قَاعِدًا فِي حَالِ قُعُودِهِ مِنْ غَيْرِ أنْ يَتَغَيَّرَ عِلْمُهُ أَوْ يَحْدُثَ لَهُ عِلْمٌ ، وَ لَكِنَّ التَّغَيُّرَ وَ الاِخْتِلاَفَ يَحْدُثُ فِي المَخْلُوقِينَ\nАллоҳ таоло йўқни йўқлик ҳолида йўқ деб билади. Агар уни бор қилса, қандай бўлишини ҳам билади. Аллоҳ таоло мавжуд нарсани мавжудлик ҳолида мавжуд деб билади ва у нарсани қандай йўқ бўлишини ҳам билади. Аллоҳ таоло тик турувчини тик турган ҳолида тик турувчи деб билади. Агар у ўтирса, ўтирган ҳолида уни ўтирувчи деб билади. (Бу ўринда зикр қилинган ўзгариш каби ўзгаришлар билан) Аллоҳ таолонинг илми ўзгармайдан ёки Унда янги илм пайдо бўлмайди (чунки, Аллоҳ таоло ҳамма нарсани олдиндан билади.) Ўзгариш ва ҳолатдаги ҳал-хиллик махлуқларда пайдо бўлади.\nЎқув семинарининг сўнгги машғулоти


Ўзбекистон мустақиллиги бошқа соҳалар қатори диний, маънавий меросимизни урганиш учун ҳам катта имконият яратиб, тарихий, цивилизацион ўзгариш ва янгиланишларни очиб берди. Диний, миллий қадриятлар тарихий хотирани тиклаш ва мустаҳкамлаш, маърифий юксалиш учун хизмат қилиб, бу жараёнда уйғониш даври мутафаккирларининг исломшуносликдаги қолдирган илмий, фалсафий адабий меросининг ўрни бекиёсдир.\nБу ҳақда И.А. Каримов «Энг муҳим вазифа шундан иборатки, ўзлигимизни теран англаб, мутафаккир боболаримиз, азиз авлиёларимиз қолдирган бебахо меросни асраб-авайлаб, янада бойитишимиз, улуғ аждодларимиз ишининг муносиб давомчилари булмоғимиз лозим», - дейди.\nДарҳақиқат уйғониш даври мутафаккирлари ўз даврлари учунгина эмас, балки келгуси авлодлар, келажак замон ва даврлар учун ҳам маънавий куч-қувват манбаси, бебаҳо мерос қолдириб, Абу Наср Форобийнинг фалсафага доир, ал-Хоразмийнинг ҳисоб илмига доир, Абу Али ибн Синонинг тиббиёт илмига доир, Абу Райхон Берунийнинг аниқ фанлар ва тарихга доир, Алишер Навоийнинг адабиёт соҳасига доир ва яна куплаб олиму фозил аждодларимизнинг илмий, адабий ва фалсафий мерослари ўз даврларидан кейин ҳам дунё халқларига йўл кўрсатиб келаётганлигини бутун жаҳон жамоатчилиги эътироф этади.\nФанда йирик маърифий юксалиш уйгониш, яъни ренессанс деб аталиб, Француз тилидан бу суз "тикланиш", "уйгониш" маъносида таржима килинади. Ренессанс, одатда, у ёки бу худудда, мамлакатда юз берган моддий, маърифий, маънавий жихатдан катта юксалиш даврини тасниф этишда ишлатилади.\nМилодни юз йилликлар бошларида Кушон подшолиги, сунг Эфталитлар давлати ва Турк хоконлиги даврларида хам Хоразм вохасида, Сугдиёнада (Самарканд, Бухоро, Карши), Уструшонада (Сирдарё, Жиззах), Чоч (Тошкент ва унинг атрофи), Фаргона вилоятларида, Чоганиёнда (Термиз, Денов) моддий ва маданий тараккиёт давом этган. Уйғониш даврларида диний эътикодлар узаро муросада бўлиб, ахоли хаётида ва мамлакат осойишталигида мухим урин тутган. Шу билан бирга табиий фанларга, атроф-мухитни англаш, мавжудотни кенгрок билишга интилиш кучаяди. Хусусан, уша пайтларда Сугд таквимлари тузилганлиги, хозирги Турткул худудида эса расадхона булганлиги хакида маьлумотлар бор. Демак, Урта Осиёда кадимдан цивилизация асослари, моддий ва маънавий маданиятнинг чукур илдизлари мавжуд эди.\nАраблар боскини натижасида путур етган улкамиз маданияти йиллар ўтиб бир мунча тикланди ва янги шароитда илм-фан ривожланди, маданий-маърифий сохаларда жиддий ижобий узгаришлар юз берди. Араб халифалиги хам, IX аср бошларига келиб илм-фан, маърифат ахамиятини яхширок тушунди. Халифаликнинг янги пойтахти Багдодда 832 йили "Байтул-хикма" ("Донишмандлар уйи") ташкил этилиб, унинг эхтиёжи учун катта маблаг ажратилди. Байтул-хикма кошида иккита расадхона, илмий марказ ташкил этилиб, дунёнинг турли ерларидан авваллари битилган илмга оид адабиёт тупланди, юнончи, лотинча, хиндча, хитойча, форсча ва бошка тиллардан арабчага таржима килинди, урганилди. Халифалик бу илм масканига куп минтакалардан машхур олломаларнн жалб этди. Хусусан, Ўрта Осиёлик олимлар бу марказда садокат билан илм-фан ривожига уз салмокли хиссаларини кушдилар. Масалан, сомонийлар вазири Абу Фазл Бальамий ва Абдуллолар илм-фан ривожига бевосита хомийлик килиб, Хоразмшох Абул Аббос Маъмун ва Абулхусайн томонидан ташкил этилган «Донишмандлар Уйи» (академияси, "Мажлиси уламо")) да Абу Райхон Беруний, Абу Али ибн Сино, Абу Сахл Масихий, Абу Наср ибн Ирок, Абу Саид ибн Ахмад ибн Мухаммад ибн Мискавайх, Абул Хайр Хаммор, Абу Мансур ас-Саолибий, Ахмад Мухаммад ас-Сахрий, Абу Мухаммад Ибн Хидр ал-Хужандий, Зайнуддин Журжоний, Абулкарим Зиргалий, Абу Абдуллох ал-Вазир, Абул Хасан Маъмун, Абу Мухаммад Хоразмий, Абдуаввал ибн Абдусамадий, Абу Азок ибн Бахном, ал-Косий, Абу Абдуллох Илокий, Абусаид Шабибий, Абу Абдулла ал-Бий ан-Найсабурий, ал-Хорожий, ал-Хамдакий, Ахмад Маъсурий, Абу Мухаммад Раккоший, Абу Абдуллох Ибн Хомид Хоразмий, Абубакр Мухаммад Хоразмий, Камарий, Ахмад ибн Мухаммад ас-Сухайли ал-Хоразмий ва бошка олимлар ижод килганлар. Улар математика, астрономия, рухият, ал-химия, мантик, тиббиёт, фалсафа, тарих, тилшунослик, таълим-тарбия, адабиёт, мусика, география, геодезия, топография, механика сингари турли фан сохалари билан шугулланиб, уларнинг келажакда жахон микёсидаги ривожига замин яратганлар.\nX-XI асрларда минтакада куп бунёдкорлик ишлари амалга оширилиб, янги мадрасалар, саройлар, масжидлар, макбаралар ва бошка ноёб меъморчилик иншоотлари барпо этилган. Бухоро, Самарканд, Хива, Термиз, Марв, Шош, Кубо, Хужанд, Уш, Андижон, Кеш, Кармана, Косой, Маргилон, Панжикент каби шахарларда турли илм масканлари булган.\nАслида, бундай илмий маданий ва маънавий юксалиш урта асрлар учун кутилмаган, шу билан бирга дунёни хайратда колдирган хол бўлиб, шунинг учун ҳам уйғониш, илк ренессанс деб тарихга кирди.\nБундай тараққиётнинг сарварлари Мусо ал-Хоразмий (783-850) ва Ахмад ал-Фаргоний (798-865) математика, астрономия, география фанларини чукур урганиб, бу сохада куплаб янгиликлар яратдилар. Хусусан, хозирги "алгебра", "алгоритм" сузлари Ал-Хоразмий номи билан бевосита боглик. Ал-Фаргоний дастлабкилардан бири булиб, Ер шари харитасини тузган, унинг хамашадаги расадхонада ишлаб ер меридиани бир даражасининг узунлигини улчаш, Нил дарёси суви сатхини белгиловчи асбобни яратиш каби кашфиётлари жахонга маълум. Олим йилнинг ёзда энг узун кунини (22 июн), кишда энг киска кунини (23 декабр), туну куннинг тенглиги-21 март ва 23 сентябрга тугри келишини аниклаган.\nВатандош алломаларимизнинг аксарият купчилаги комусий олимлар булиб, X аср алломаси Абу Абдулло ал-Хоразмий (Мусо ал-Хоразмий билан адаштирмайлик) узининг "Илмлар калитлари" номли асарида уша пайтда маълум булган элликка якин илмлар таснифини, яъни классификациясини беради ва уларни шархлайди. Табобат ва доришунослик борасида дунёгa донги кетган Ибн Синодан ташкари Ал-Кумрий, Абу Мансур Камарий, Шарафутдин ал-Илокий, Исмоил Журжоний каби олимлар унумли мехнат килганлар.\nКимё фани равнакига Абу Бакр ар-Розий, Абул Хаким ал-Косий, геометрия ва тригонометрия ривожига Махмуд Чагминий, Шамсутдин Аълоул Бухорий, фалсафага Ибн Мискавайх каби донишларнинг хиссалари катта булган.\nМашхур файласуф, куп табиий фанлар билимдони Ал-Форобий мусика хакида хам асарлар ёзган, унинг ноталар хусусидаги китоблари Урта асрлардаёк логин, иврит (Кадимги яхудий) ва бошка тилларга таржима этилган. Фахриддин Роз фалсафа, мантик, хукукшунослик, сохаларда 150 дан ортик илмий рисолалар ёзган.\nМинтакамизда мавжуд булган куп тиллилик (ахолининг купчилиги туркий, форс ва араб тилларини билган) бу давр маданиятининг мухим хусусиятларидан биридир. Шу билан бирга донишмандларимиз бошка хорижий тиллардан хам хабардор булганлар. Масалан, буюк астроном математик, геодезия, геология, минералогия, тарих фанларинннг билимдони Ал-Беруний 7-8 тилни мукаммал билган. Хусусан, у Греция олимлари Эвклиднинг "Негизлар" ва Птолемейнинг "Альмагест" асарларини юнончадан, узи яратган "Устурлобия" китобини арабчадан санскритга (кадимги хинд тилига) таржима килганлиги тарихдан маълум.\nАждодларимиз аклни пешлашда шахмат уйинининг ахамиятини яхши билганлар. У пайтларда купинча 100 катакли шахматда уйнаш нуфузли хисобланарди. Абубакр ас-Сули X асрда экг кучли шахмат устаси булган. Бошка кучли уйинчи-Абулфатх Адмад XI асрда шахмат буйича кулланма ёзади, бу рисола бир неча асрлар давомида кайта-кайта кучирилиб унга кушимчилар киритилади. Фирдавсийнинг "Шохнома"сида шахмат уйинлари махорат билан ифодаланган эди.\nIX-XII асрларда тарих, тилшунослик, бадиий санъат каби гуманитар фанлар равнаки хам салмокли булган. Абу Бакр Наршахийнинг Бухоро тарихи" Ал-Мустагфирийнинг "Насаф ва Кеш тарнхи", Байхакийнинг "Маъсудий тарихи" битилди. Бу даврда Хоразм, Самарканд, Шош, Кубо, Термиз, Чоганиён утмишига оид тарихий рисолалар яратилди. Хусусан, X асрнинг урталарида яратилган "Бухоро тарихи" турли даврларда француз, рус, инглиз, араб, форс ва хозирги узбек тилларида бир неча бор чоп этилган.\nУша пайтларда туркий тилларга эътибор хам кучайди-VIII-IX асрлар оралигида ижод этган адиб Ахмад Югнакий "Хакикатлар тукфаси" достонини яратди. Бизгача етиб келган бу асардан куриниб турибдики, унинг муаллифи салохиятли шоир ва ахлок муаллими булган. Бу ажойиб асар 14 бобдан иборат булаб, улар маъновий-ахлокий камолот сирларидан таълим беришга мужалланган. Достоннинг биринчи бобига "Или манфаати ва жахолатнинг зарари хакида" деб бежиз ном берилмаган. Машхур туркийшунос олим Махмуд Кошгарий "Туркий тилларнинг синтаксис коидалари"ни ёзди ва «Девону лугатит турк» асарини яратди. Унда муаллиф 7,5 мингдан ортик туркий сузлар изохлари, грамматик ва дидактик хусусиятлари, шевалари тугрисида тухталган. Шу даврларда Юсуф Хос Хожиб "Саодатга бошловчи билим" китобини яратди. Узбек адабий тилининг шаклланишида бу асарларнинг урни катта булган.\nIX-XII асрларда дунёвий фан ва маданият билан бир каторда ислом мазмунини англаш, унинг мохиятини урганиш, таргиб килишда хам катта ишлар килинди. Бундай масъулиятли ва савоб ишда Имом ал-Бухорий (810-870) ва Абу Исо Мухаммад ат-Термизий (824-892)лар ташаббускор булдилар. Улар ислом дунёсида вужудга келган минглаб хадисларни синчиклаб ургандилар, холис ва ишонарлиларини ажратиб, уларга шархлар бердилар. Улар Мухаммад пайгамбарнинг хаёти ва фаолияти шунингдек унинг диний ва ахлокий курсатмаларига оид асарлар ёздилар. Бу буюк зотлар машаккатли ижодларида ва амалий ишларида мусулмончиликнинг асл маъносини махорат билан очиб бердилар, исломнинг илм- фанга, маданиятга, умуман тараккиётга булган таъсирини курсата билдилар. Улар исломнинг инсонпарварлик хусусиятларини таъкидлаб, унинг купчилнк манфаатини кузловчи демократик эътикод эканлигини ёритиб бердилар, Ал-Бухорий ва Ат-Термизийнинг садокатли издошлари Абдурахмон ан-Насоий, Абу Мансур ад-Мотуридий, Каффол аш-Шоший, Махмуд аз-Замахшарий, Абу Исо Самаркандий, Нажмиддин Кубро каби уламолар мусулмон дунёсининг йирик мутафаккирлари сифатида купчиликка машхур булдилар. Хусусан, шайх Ал-Мотуридий таълимотига кура, билишнинг уч манбаи мавжуд. Улар хис (сезги), накл-ривоят ва акл-идрокдир. Шу билан бирга ул зот акл-идрокнинг алохида урни борлигини таъкидлайди, Демак, аклий далиллар ва исботлар асосида вокеликни англамок мусулмончиликда мухимдир. Хазрати имом Аш-Шоший халоллик, одиллик масалаларини уз асарларида кенг ёритган. Шариат конун-коидаларини чукур тахлил этиб, "Хидоя" асарини яратган Бурхониддин Маргинонийнинг мулохаза ва тавсиялари ислом дунёсида куп асрлар давомида мухим манба булиб, у ёки бу масалани адолат ва инсоф нуктаи назаридан хал этишда асосий кулланма вазифасини бажарган. Имом ал-Бухорийнинг "Ал-жомеъ ас-сахих" "Ал-адаб ал-муфрод", "Ат-тарих ас-сигар" каби асарлари ислом тарихидаги мухим ахамият касб этувчи манба бўлиб, Ал-Бухорийнинг "Жомеъ ат-таворих" асари кичик тарих, уртача тарих ва катта тарих деб номланувчи уч кисмдан иборат. Исмойил Бухорийнинг 1974 йилда топилган "Кичик тарих" ва "Уртача тарих" китоблари Алишер Навоий номидаги Самарканд Давлат дорилфинунининг шарк кулёзмалари фондида сакланмокда.\nИслом дини шакллангандан сунг унинг доирасида, Куръон ва хадис талабларига мос равишда пайдо булган тасаввуф (суфийлик) таълимоти XI асрга келиб кенг таркала бошлади. Улкамизда суфийлик асосларини Юсуф Хамадоний, Абдулхолик Ғиждувоний, Ахмад Яссавий, Сулаймон Боқирғоний таргиб этганлар ва ривожлантирганлар. Сунг Хоразмда Кубравия биродарлиги, Бухорода Накшбанд тарикатлари шаклланди. Буларнинг барчаси уша даврда ислом маданиятининг шаклланинида. маънавиятимиз асосларини пешлашда, одамларнинг иймонли бeлиб етишида мухим урин тутган. Бу иймон-эътикод асрлар давомида синовдан утди ва хамон одамларни камтарликка муминликка, халолликка, багрикенгликка, инсофу-виждонли булишга даъват этиб келмокда.\nДемак, бир давр ва маконда хам дунёвий, хам диний билимлар ривожланb, улар бир – бири билан зиддиятда бўлмади. Faрб мамлакатларида деярли етти аср давомида инквизиция (зулмат) хукм сурган бир вактда, мусулмон юртларида, хусусан Урта Осиёда, маънавий-маърифий тараккиёт юз берди ва юксалди. Бу холатнинг асосий сабабларидан бири исломнинг билимга ижобий қарашидадир. Айни пайтда, дунёвий илм ахли исломни инкор этмай, балки куп жихатдан унга таянди, мусулмончиликнинг ахлокий, маънавий сифатлари эса уларга мадад бағишлади. Улкамиздаги юксалишнинг энг мухим хислати инсонпарварлик булиб, бу давр маданиятининг марказида инсон, инсоний акл, хис-туйгу, инсон маънавий бойлигини эъзозлаш, уни юксалтириш бўлди.\nБу давр олимлари ислом динининг бешта фарзидан биринчиси, «эзгулик ва ҳақиқат тимсоли бўлган яратувчи зот – Аллоҳга тил ва дил бирлигида ихлос қўйиб ишониш, эътиқод яъни Қуръони Каримнинг «Иймон» калимаси ва «Ихлос» сурасини дилга жо қилишни мусулмончиликнинг ибтидоси» -деб билдилар\nДарҳақиқат, И.А.Каримов 150 йиллик мустамлака даврида ҳар қандай зулм, истибдодларга қарамасдан халқимиз ўзлигини, маданиятини, иймон-эътиқодини сақлаб қолганлигида ҳам муқаддас ислом дини муҳим роль ўйнаганлиги хусусида шундай дейди: «Айниқса кўп асрлар мобайнида, ҳалқимиз қалбидан чуқур жой олиб, ҳаёт маъносини англаш, миллий маданиятимиз ва турмуш тарзимизни, қадриятларимиз, урф-одат ва анъаналаримизни безавол сақлашда муқаддас динимиз қудратли омил бўлиб келаётганини алоҳида таъкидлаш жоиз. Нега деганда, инсонийлик, меҳр-оқибат, ҳалоллик, охиратни уйлаб яшаш, яхшилик, меҳр-шафқат сингари халқимизга мансуб бўлган фазилатлар айнан ана шу диний заминда илдиз отади ва ривожланади»\nУйғониш даври мутафаккирлари ислом динининг моҳиятини ҳаққонийлик, покликка чорлаб, бинобарин, у ҳамиша кишиларни эзгулик, бағрикенглик ва комиликка бошлаганини ҳам назарий, ҳам амалий нуқтаи назардан изоҳлаб бердилар. Масалан, Исмоил ал-Бухорий ислом дини асрлар давомида юксак маънавият омили бўлиб хизмат қилиб келганлиги ва унинг мавқеи тобора ошиб бораётганини уша даврдаёқ асослаб берган эди.\nЗеро, Президентимиз Ислом Каримов таъкидлаганларидек, «Имом ал-Бухорий ҳазратлари нафақат ўзбек халқи, балки бутун мусулмон оламининг фахр-ифтихоридир. Ул табаррук зотнинг ҳаёти том маънодаги илмий ва инсоний жасорат, букилмас ирода, сўнмас эътиқод тимсолидир». – деб таъкидлаган эди. Шу боис Исмоил ал-Бухорийнинг ҳаёти, фаолияти, у қолдирган маънавий мерос даврлар оша уз қадру қийматини йўқотмай, узининг ибратомуз таъсирини йўқотган эмас.\nШу даврда ижод килган алломалардан яна бири ат-Табарий бўлиб, унинг машхур асари "Тарихи ал-Расул вал-мулк" (Пайгамбарлар ва мамлакатлар тарихи) ёки "Таворихи ат-Табари" деб аталади.\nТабарийнинг бу асарини 963 йилда Балъами кайта ишлаб форс тилига таржима килди. Ат-Табарий уз асарини ёзишда узидан аввал утган Абул Хасан али ибн-Мухаммад ал-Маданий асаридан кенг фойдаланган. Ат-Табарий араб тарихчиларидан биринчи бўлиб тарихий вокеаларни аник тарихий далиллар билан ёза бошлаган.\nЮртдошларимиз яратган илмий асарлар уша асрлардаёк араб тили орқали дунёга танилиб, Шарқу Ғарбда ибрат бўлди ва маълум даражада андоза ролини уйнади. Уларнинг асарлари турли тилларга таржима килиниб, Франция, Англия, Испания, Италия, Голландия ва бошка куп мамлакатларга тарқалди. Масалан, Ибн Синонинг "Тиб қонунлари" Ғарб илм-фан тили бўлган лотин тилида 30 мартадан opтик чоп этилди ва лотинчадан Европа ва бошқа китъа халқлари тилларида нашр этилди.\nX асрдаёк Рим папаси Сильвесто II мураккаб рим раками урнига Ал-Хоразмий кайта ишлаб чиккан "араб ракамлари"ни амалиётга киритиш хакида фармон берди. XV асрда Австрия ва Италия университетларида Ал-Фаргонийнинг прономик асарлари бўйича маърузалар килинганлиги хусусида голландиялик олим Регимонтон хабар беради. Ойнинг янги кашф этилган икки кратери Ал-Фарғоний ва Мирзо Улуғбекларга берилганлиги хакида 1647 й польшалик Ян Гевелий айтган эди. Мутахассисларнинг таъкидлашларича, Ал-Форобий асаридан ғарбнинг машхур олимлари Леонардо да Винчи, Бэкон, Коперник, Кеплер, Лейбниц ва бошкалар файдаланганлар. Алломаларимизни машхур шоир А. Данте, И.Шиллер тараннум этган, буюк немис файласуфи Г.Гегел ажлодларамиз ижодига тан бериб, уларга юксак хурмат билдирган.\nБугунги кунда хам жахоннинг унлаб мамлакатларида юртимиз донишмандларининг ноёб кулёзмалари авайлаб сакланмокда. Масалан, Ал-Хоразмийнинг арифметика хусусидаги рисоласи XII асрда Испанияда лотин тилига таржима килинган эди. Бу таржиманинг XIV асрда кучирилган ягона кулёзмаси хозир Англиянинг Кембриж университетида сакланмонда. Асар "Диксит Алгоритми", яьни "Ал-Хоразмий дейдики" деб бошланади. Хоразмий каламига мансуб астрономик асарнинг 1037 йилда кучирилган арабча нусхаси Страсбург (Франция) университети кутбхонасида мавжуд. Ал-Фаргоний асарларидан бирининг кулёзмаси АКШнинг Принстон университети кутбхонасида санланмокда. Мисрнинг макшур "Ал-Азхар" дорилфунунида Урта Осиёлик олимларнинг юздан ортик асарлари бугун хам илми толиблар хизматидадир.\nДемак, IX-XII асрларда Урта Осиёда маданий ва маърифий тараккиётнинг барча сохаларида юкори даражали ривожланиш юз берган. Шу боис бу жараённи уйгониш, ренессанс дейишга асос бор.\nЎзбекистан Президенти И.Каримов "Тафаккур" журнали саволларига жавоб бера туриб, IX-XII асрларда маърифатли дунё юртимиз донишмандларини канчалик иззат-икром килган бўлса, XXI асрда биз халкимиз, миллатимизга нисбатан ана шу эхтиромни кайтадан кулга киритишимиз керак, деб буюк вазифани олга сурди.\nБугунги кунда Ватанимиз янги цивилизация арафасида турибди, мамлакатимиз улкан тараққиёт сари кадам қўймокда ва катта тарихий даврни ўз ичига олган уйғониш даври маънавияти халқимиз маданий меросининг ўзига хос хусусиятларини очиб беришда алоҳида аҳамият касб этади.\nКаримов И.А. “Оллоҳ қалбимизда юрагимизда” 2000 йил.\nКаримов И.А. Юксак маънавият-енгилмас куч. Т.: «Маънавият», 2008.\nКаримов И.А. Биз келажагимизни ўз қўлимиз билан қурамиз. Т:. Ўзбекистон, 1999 йил. Б. 185.\nКиритилди: 2020-05-30 17:08:15; Ўқилди: 5583 марта;


9 октябр куни Ўзбекистонда кутилаётган об-ҳаво маълумоти\n«Ўзгидромет» 9 октябр куни Ўзбекистонда кузатилиши кутилаётган об-ҳаво маълумотини эълон қилди.\nТошкент шаҳри. Ҳаво ўзгариб туради, вақти-вақти билан ёмғир ёғади. Шамол ғарбдан 7-12 м/с тезликда эсади. Ҳарорат кечаси 8-10 даража, кундузи 13-15 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 0-5 даража илиқ, Устюртда 0-3 даража совуққача, кундузи 10-15 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10 даража, кундузи 10-15 даража илиқ бўлади.\nТошкент, Самарқанд, Жиззах, Сирдарё вилоятлари. Ҳаво ўзгариб туради, баъзи жойларда бироз ёмғир ёғади. Туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, кундузи 10-15 даража илиқ бўлади.\nҚашқадарё вилояти. Ҳаво ўзгариб туради, кечаси ва куннинг биринчи ярмида баъзи жойларда бироз ёмғир ёғади. Кундузи ёғингарчилик кутилмайди. Туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, кундузи 13-18 даража илиқ бўлади.\nСурхондарё вилояти. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10 даража, кундузи 16-21 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда ёмғир ёғади. Туман тушиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 7-12 даража, кундузи 12-17 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик (ёмғир, қор) бўлади, кучли бўлиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 0-5 даража, кундузи 3-8 даража илиқ бўлади.\nЎзбекистонда 18 октябрь куни қандай об-ҳаво бўлиши кутилаётгани маълум қилинди


«ҲАР ЧОКИДА МЕҲРИМ БОР»\nҲунарли инсон хор бўлмас, дейдилар. Дарҳақиқат, ҳунар оила бюджетини қўшимча даромад билан бойитади. Бир қарашда оддий, бироқ талаб ва эҳтиёж ҳар доим юқори бўладиган касблардан бири бу – тикувчилик. Ушбу касбда ҳамманинг ҳам оғизга тушиши қийин. Чунки бу ҳам ижоднинг бир тури-да!\nШаҳноза Тошмирзаевани Жиззах шаҳрида кўпчилик танийди. У жорий йилда «Ишбилармон аёл» кўрик-танловининг шаҳар босқичида 1-ўринни эгаллаб, вилоят босқичига йўлланма олди. У танловнинг республика босқичида ҳам қатнашишни ният қилган. Ундаги интилиш, ғайрат-шижоат ҳар қандай кишида ишонч уйғотади.\n«Шаҳноза» тикув цехи шаҳарда ягона эмас. Кўчанинг қарама-қарши томонида ҳам яна бир тикув цехи фаолият кўрсатмоқда. Бу эса рақобат дегани. Карвон кўп, ризқи бўлак, деганларидек, рақобат «Шаҳноза»ни чўчитаётгани йўқ. У ўз олдига улкан мақсадлар қўйган.\nЦех бошлиғи тадбиркор Шаҳноза Тошмирзаева ҳарбий хизматчи Саиджон Тошмирзаевнинг рафиқаси. Қўл остида ишлаётган ўн тўрт нафар аёл ҳам ҳарбий хизматчиларнинг оила аъзолари. Бугун хотин-қизларнинг бандлиги масалаларига катта эътибор қаратилмоқда. Давлатимиз раҳбари илгари сурган беш муҳим ташаббуснинг бешинчиси ҳам ана шу масалага – хотин-қизларни иш билан таъминлашга қаратилгандир. Биз биламиз, тадбиркорлик ҳам осон эмас. Шундай бир паллада унча-мунча қийинчиликларни енгиб, ўндан зиёд аёлларни иш билан таъминлаган ишбилармоннинг фаолияти таҳсинга арзийди!\n«МОМОМДАН ҚОЛГАН ҚОРА МАШИНА»\n– Ишни нимадан бошладингиз, нима туртки берган?\n– Биз, фарғоналикларни ота-оналаримиз болаликдан бирор ҳунар эгаси бўлишимизга ҳаракат қиладилар. Менинг онам ҳам қиз бола бичиш-тикишни билиши, чевар бўлиши керак, дерди. Ёнига ўтирғизиб ўргатган. Бу машғулот менга ёққан. Кейинчалик Наманган текстиль институтида бичувчи, тикувчи, андозловчи, эскизлаш йўналишида таҳсил олдим. Тақдирим Ватан ҳимоясидаги инсон билан боғланди. У киши билан елкама-елка хизмат қилдим, десам, ҳарбий хизматчиларнинг рафиқалари мени тушунадилар, деб ўйлайман. Биз ҳам кўплаб ҳарбий оилалар ҳаётида бўлганидек, мамлакатимизнинг турли чеккаларида яшашимизга тўғри келди. Самарқанд, Сурхондарё, Бахмал… Нима туртки берган, деган саволингизга келсак, жавобим шундай: шароит, оиламнинг шароити, яшаб турган жойимиз. Фарғонадан онамнинг оналаридан қолган эски қора тикув машинасини олиб келдим. Шу қора машинада иш бошладим. Даставвал турмуш ўртоғимнинг ҳарбий кийимларини, кейин эса сафдошларига ҳам тика бошладим. Ахир ўқимишли аёл бўлсам, фаолиятсизлик менга ярашмайди, деб ўйладим. Қаерда яшасак ҳам ҳунаримдан фойдаландим, одамларга нафим тега бошлади. Аввал икки киши билан иш бошлаган бўлсак, кейинчалик фаолиятимизни кенгайтира бошладик.\n– Менда ҳарбий хизматчиларнинг оила аъзолари орасида тикувчилар кўп экан, деган таассурот пайдо бўлди. Ишга саралаб, чертиб-чертиб қабул қилдингизми?\n– Унчалик эмас. Шунчаки ишлаш истагида бўлганлар кўп. Тикув цехимизга моҳир тикувчилар деярли келмайди. Тикувчиларимизнинг аксарияти шу ерда бичиш-тикиш сирларини ўрганганлар. Ҳаракат, интилиш, уқув билан ҳар қандай ҳунарни эгаллаш мумкин. Шогирдларимдан бири олий маълумотли бухгалтер. У тикувчиликни жуда қунт билан ўрганди. Бугун унинг ёнимда ишлашини хоҳлайман. Тикувчи эмас, бухгалтер бўлиб ишлашини. Унда соҳадаги бу ишни маромига етказиб бажариш учун ҳаммадан ҳам кўпроқ билим, тажриба бор.\n– Бу ерда ҳар хил кийим-кечаклар бор экан. Мижозлар фақат ҳарбий хизматчилар эмас, шекилли?\n– Албатта, болалар ҳамда аёл-қизларимизнинг либосларини ҳам тикамиз. Ҳарбий кийимларга келсак, бир нарсани таъкидлашни истардим: уларни шунчаки тикмаганман, меҳримни, қалб қўримни бериб тикдим. Ҳар чокида меҳрим бор. Ҳарбий хизматчининг вазифаси қанчалар оғир, машаққатли эканлигини мен ўз оилам, турмуш ўртоғим тимсолида жуда яхши биламан. Изғиринли, қаҳратон кечаларда юрт ҳимоячисини асраган кийимлар тафтида биз, опа-сингилларнинг меҳри борлигини унутмасалар бас. Уларни жазирама офтобдан асровчи кийим-кечаклар, бош кийимларини энг яқин жигаримизга атагандек тикамиз.\n– Дам олиш кунлари қандай ўтади? Тикувчилар олаётган маошларидан, бу ердаги шарт-шароитдан розими?\n– Барча байрамлар, дам олиш кунларини оиламиз даврасида ёки барча оилалар жамулжамлигида ўтказишга ҳаракат қиламиз. Ҳаёт-да, кутилмаган муаммолар пайдо бўлади. Шундай пайтларда баҳамжиҳатлик билан қийналган ҳамкасбимизга моддий кўмак берамиз. Ҳеч кимни муаммолари билан ёлғизлатиб қўймаймиз. Шароитлар, маошларидан қониқадиларми ёки йўқми бу ҳақда, яхшиси, уларнинг ўзларидан эшитганингиз маъқул.\n– Оила, фарзандлар тарбияси, каттагина жамоанинг ташвишлари – булар сизга оғирлик қилмайдими?\n– Севиб бажарадиган ҳар қандай ишнинг оғирлиги билинмайди. Оилам, фарзандларимга имкон қадар кўпроқ вақт ажратишга ҳаракат қиламан. Аслида мени руҳлантириб турувчилар ҳам оилам, фарзандларимда! Турмуш ўртоғимнинг ҳарбий хизматни ўтаётганига ҳам йигирма йилга яқинлашиб қолди. Бизга ҳам уй берилишини кутяпмиз. Янги уй ҳам бир олам қувонч олиб келади, деб ишонаман.\nЎзини Маҳфуза Юлдашева деб таништирган тикувчи аёл қуйидагиларни гапириб берди:\n– Аслида аёл учун ишхонаси яқинлигининг ўзи бир қулайлик. Ҳаммамиз ишхонага яқин маҳаллаларда яшаймиз. Биз цехда опа-сингиллардек аҳиллик билан ишлаймиз. Иш вақти саккиз соат. иш икки сменада олиб борилади. Замонавий тикув машиналарида ишлаймиз. Бепул тушлик ташкил қилинган. Маошларимиз иш қизғин паллаларда 1,5 миллиондан ҳам ошади. Шаҳноза билан ишлаш мароқли. Олижаноб аёл. Цехимизда Муҳриддин Усмонов деган талаба йигит ишлайди. У Жиззах педагогика институтининг тарих факультетида тўлов-шартнома асосида ўқийди. Муҳриддин иш қидириб келганида шароитини сўраб-суриштириб, ишга олди. «талаба йигитнинг ота-онасига ҳарна енгиллик бўлади», деди. Шаҳнозанинг эзгулигини кўриб, биз ҳам имконимиз қадар унга ёрдам бериб келяпмиз. Ўғлим чегарада хизмат қилади. У билан маслаҳатлашдик, Муҳриддин ўқишни тамомлагунга қадар бизникида яшайдиган бўлди. Ҳозир битта ўғлим иккита бўлган.\n– Тадбиркорлик билан шуғулланаётганимга ҳам ўн йилдан ошиб қолди. Бугун эришган кичик ютуқларимда онамнинг оналаридан қолган ўша қора машинанинг ҳам ҳиссаси бор. Режаларим кўп. Тикув цехимизни кенгайтиришни ўйлаб юрибман. Бироқ жой масаласи қийин бўляпти. Шаҳар чеккасидаги ҳарбий қисм ёнида ҳам кичикроқ цех фаолияти йўлга қўйилди. Шу жой масаласи ижобий ҳал бўлса эди… Бир вақтнинг ўзида эллик нафар хотин-қизни иш билан банд қилиш имконим бўлар эди.\nЭллик нафар хотин-қизнинг иш билан бандлиги… Биласизми, дунёни ўзгартириб бўлмайди. Бироқ шу эллик нафар инсоннинг ҳаёти бутунлай бошқа ўзанга – эртанги кунга умид, фаровонлик томонга ўзгарса! Бунинг қимматига, қадрига нима етсин.\nУмид қиламизки, Шаҳноза Тошмирзаевани бу эзгу ишида қўллаб-қувватловчилар, беминнат кўмак берувчилар орамизда, албатта, топилади.


Суд ҳақида — У ким, бу нима — QOMUS.INFO\nQOMUS.INFO > С ҳарфи > СУД\nСУД (славянча судь — иш) — одил судловнн амалга оширувчи давлат органи; муайян давлатнинг қонунларига асосан процессуал тартибда жиноий, фуқаролик, маъмурий ва б. тоифадаги ишларни кўриб чиқади ва ҳал қилади. Айрим шахслар ўртасида, улар билан давлат идоралари, корхона, муассаса, ташкилот маъмурияти, жамоат бирлашмалари ўртасида мулкий ва номулкий низоларни, қонунбузарликларга доир ишларни кўриб чиқиб, фуқароларнинг ҳуқуқ ва эркинликларини, корхона, муассасалар, ташкилот ҳуқуқлари ва қонун билан қўриқланадиган манфаатларини ҳимоя қилади. Суд бошқа давлат органларидан, жамоат бирлашмалари ва ҳар қандай шахсдан мустакил ва холисона фаолият юритиши, барча ишларни фақат қонунга бўйсуниб кўриб чиқиши ва ҳал этиши лозим. Судлар одатий ва фавқулодда Суд ларга бўлинади. Фавқулодда Судларни ташкил этиш деярли барча замонавий конституцияларда ман этилган. Одатий Слар умумий ваколатли ва ихтисослашган, яъни ҳарбий, хўжалик (арбитраж, савдо), божхона, солиқ (молиявий), меҳнат низолари бўйича ва ҳ. к. судлар бўлиши мумкин. Суднинг алоҳида турлари конституциявий ва маъмурий Судлар ҳисобланади. Баъзи мамлакатларда, шунингдек, диний Судлар (мас, мусулмон мамлакатлари — Эрон, Покистон, Судан ва б. да шариат С. лари) ва одатий ҳуқуқ Судлари (мас, тропик Африка ва Океаниядаги бир канча мамлакатларда кабила Судлари) ҳам мавжуд. С, шунингдек, инстанцияларга кўра: биринчи инстанция Си, апелляция, кассация ва назорат Судлари, ҳудудий даражаси бўйича: туман (шаҳар), вилоят, округ ва олий Судга бўлинади.\nСуд ҳозирги Ўзбекистон ҳудудида давлатчиликка хос кўп асрлик тарихга эга. Суд фаолиятини қадимдан халқ маданияти, анъаналари ва маънавий негизига асосланиб, обруэътиборли, катта ҳаётий тажрибага эга бўлган кишилар амалга оширишган. Улар чиқарган қарорлар ҳар қандай шубҳадан холи ва барча учун мажбурий ҳисобланган. Ўзбекистонда қарийб 13 а. давомида шариат қонунларига амал қилган қозилик суди ҳамда халқ урфодатлари ва анъаналарига суяниб қарор қабул қилган бийлар суди мавжуд булган. Ўрта Осиёни забт этганидан сунг мустамлакачи чор ҳокимияти Россия қонунларига амал қилувчи Судларни тузди. 1917 й. Окт. тўнтаришидан сўнг «халқ» С. лари ва трибуналлар таъсис этилди. Улар коммунистик партия ва инқилоб манфаатларига хизмат қилди, қонунга эмас, «пролетарча онг»га суянарди. Суд ўрнини кўп хрлларда «махсус кенгаш», «учлик комиссия» каби маъмурий тузилмалар эгаллаганди. Суд адолатга эмас, ваҳшиёна қатағон, шафқатсиз жазолашга хизмат қилди. Суд батамом партия ва совет ижроия органларига карам эди.\nМустақиликка эришилгандан сўнг Ўзбекистонда ҳуқуқий давлат барпо этишнинг таркибий вазифаси сифатида судҳуқуқ ислоҳоти ўтказилмоқда. Суд ҳокимияти қонун чиқарувчи ва ижро этувчи ҳокимиятлардан, сиёсий партиялардан, бошқа жамоат бирлашмаларидан мустақил иш юритиши ва Суд фаолиятининг бошқа асосий принциплари Ўзбекистон Республикасининг Конституциясида эътироф этилди (106 — 116моддалар), янги суд тизими барпо қилинди, «Судлар тўғрисида»ги Ўзбекистон Республикасининг қонуни (1993 й. 2 сент., янги таҳрири 2000 й. 14 дек.) ва бир қатор қонунлар амалга киритилди. Суд томонидан чиқарилган ҳужжатлар барча давяат органлари, жамоат бирлашмалари, корхоналар, муассасалар, ташкилотлар, мансабдор шахслар ва фуқаролар учун мажбурий ҳисобланади ҳамда Ўзбекистон Республикасининг бутун ҳудудида ижро этилиши шарт.\nҚонувда белгиланган ҳоллардан ташқари С. ларда барча ишлар ошкора юритилади (қ. Судловнинг ошкоралиги). С. ишлари ўзбек тилида, қорақалпоқ тилида ва муайян жойдаги кўпчилик аҳоли сўзлашадиган тилда олиб борилади. Айбланувчи, судланувчи ҳимояланиш ҳуқуқи билан таъминланади. Суд ишларини юритишнинг ҳар қандай босқичида малакали юридик ёрдам олиш ҳуқуқи кафолатланади. Суднинг фаолияти қонун усдуворлигини, ижтимоий адолатни, фуқароларнинг тинчлиги ва тотувлигини таъминлашга қаратилгандир.


Наманган вилоятини комплекс ривожлантириш учун 2,8 миллиард доллар ажратилади - Халқ сўзи\n16:45 01 Март 2019 Сиёсат\nНаманган вилоятини комплекс ривожлантириш учун 2,8 миллиард долларлик Дастур ишлаб чиқилди. Бу ҳақда Президент Шавкат Мирзиёев 1 март куни Наманган вилояти фаоллари иштирокида бўлган йиғилишда айтиб ўтди.\nМазкур дастурга асосан, Наманган вилоятида 2019-2020 йилларда умумий қиймати 2,8 миллиард доллар бўлган 1 минг 400 дан ортиқ инвестиция лойиҳаси амалга оширилиши белгиланган.\nДавлатимиз раҳбари ушбу лойиҳалар 39 мингта доимий иш ўрни яратиш, 1,1 миллиард доллар тўғридан-тўғри хорижий инвестиция жалб қилиш ва ўзлаштиришни таъминлашини алоҳида таъкидлади.\nШунингдек, вилоятда “Ҳар бир оила - тадбиркор” дастурини амалга ошириш учун 1 триллион сўм ажратилиши маълум қилинди. Бу маблағлар ҳисобига вилоятда оилавий тадбиркорликни қўллаб-қувватлашнинг янгича тизими жорий этилади.\nНаманган вилоятидаги туман марказларини обод масканларга айлантириш мақсадида ҳар бир туманга 20-25 миллиард сўмдан, “Обод қишлоқ” ва “Обод маҳалла” дастурларига киритилган қишлоқлар ва маҳаллаларга қўшимча равишда 2 миллиард сўмдан ажратилиши таъкидланди.


Миллий маданий марказларга замонавий техник ускуналар топширилди — KMODS\nPosted on 19.06.2021 19.06.2021 Author admin\tКомментарии к записи Миллий маданий марказларга замонавий техник ускуналар топширилди отключены\nМиллатлараро муносабатлар ва хорижий мамлакатлар билан дўстлик алоқалари қўмитасида миллий маданий марказларни давлат томонидан қўллаб-қувватлаш мақсадида моддий техника билан рағбатлантиришга бағишланган тадбир бўлиб ўтди. Унда Миллатлараро муносабатлар ва хорижий мамлакатлар билан дўстлик алоқалари қўмитаси масъуллари, Республика миллий маданий марказлар раислари ва ёшлари ҳамда ОАВ вакиллари иштирок этдилар.\nЭтномаданий инфратузилмани, жумладан миллий маданий марказларни ривожлантириш мақсадида Қўмитанинг давлат ижтимоий буюртмасига асосан ҳар йили Олий Мажлис ҳузуридаги Жамоат фонди томонидан грантлар ажратилади. Ажратилган маблағлар нодавлат нотижорат ташкилотлар моддий-техник базасини мустаҳкамлаш, мавжуд муаммоларни хал қилишда сарф қилинади.\nХусусан, 2021 йилда давлатимиз томонидан биргина миллий маданий марказларни қўллаб-қувватлаш учун 8 миллиард сўмга яқин маблағ ажратилган. Бу маблағ республикадаги барча миллий маданий марказларга 4 ярим миллард сўмдан субсидийлар ажратилаяпти. Шунингдек, Олий Мажлис жамоат фонди 5-танлов грантида 50 дан ортиқ миллий маданий марказларга 2 миллиард сўм маблағ ажратиш кўзда тутилган.\nМиллатлараро муносабатлар ва хорижий мамлакатлар билан дўстлик алоқалари қўмитаси раиси Рустамбек Курбанов ўз табрик сўзида Президентимиз ташаббуси билан Ўзбекистон миллий сиёсати концепцияси ва «Йўл харитаси» ни тасдиқлаш тўғрисидаги Фармонда миллий маданий марказларнинг моддий-техник базасини яхшилашга ёрдам кўрсатилиши алоҳида кўрсатиб ўтилган деди. Ҳар йили ижтимоий буюртмалар асосида Олий Мажлис Жамоат фондидан грантлар ютилади. “Жамиятда миллатлараро тотувлик ва дўстликни ҳамда тарихан шаклланган бағрикенгликни кенг тарғиб қилиш” мавзусида ажратилган 600 миллион сўмлик давлат гранти доирасида энг замонавий 15 та моноблок компьютер, 25 та принтер ва 10 та ноутбук харид қилинди. Бу техник ускуналар видеоконференциялар ўтказиш, тарихий ватанлар билан фаолроқ ишлашга имкон беради. Шунингдек, янги технологиялар орқали ўз фаолиятингизда иштирок этадиган кўпроқ ёшларни жалб қилиш имкониятига эга бўласиз деди.\nШундан сўнг техник ускуналар Республика миллий маданий марказларга тантанали равишда топширилди.\nЎз навбатида миллий маданий марказлар раҳбарлари Президент Ш.Мирзиёевнинг ушбу эътибори учун катта миннатдорчилик билдиришди.\nБугунги кунда мамлакатимизда миллий маданий марказларни қўллаб қувватлаш доирасида салмоқли ишларга амалга оширилмоқда деди Республика озарбайжон миллий маданий маркази раиси Фирдавсий Гусейнов. “Нафақат Республика балки вилоятлардаги бўлимларимиз ҳам офиз жиҳозлари билан таъминланмоқда. Албатта бу каби тадбирлар миллий маданий марказлар фаолиятини янада ривожлантиришга қаратилган. Мен бундай эътибор учун Республика озарбайжон миллий маданий маркази номидан Ўзбекистон Республикаси Президентига ўз миннатдорчилигимни билдираман.”\nМиллий маданий марказлар моддий-техника базасини қўллаб-қувватлаш уларнинг этномаданий инфратузилмасини ривожлантиришга ва фаолиятини кучайтиришга хизмат қилади.\nХалқаро ОАВ: Қадимий санъат анъаналарига эга Термизда бахшичилик фестивали ўтказилмоқда\nТермиз шаҳрида ўтказилаётган халқаро бахшичилик санъати фестивали санъат оламидаги энг муҳим тадбирлардан бири сифатида халқаро […]\nPosted on 18.08.2021 18.08.2021 Author admin\nБугун Тошкентдаги Марказий Осиё халқаро институтида «Марказий ва Жанубий Осиё ўзаро боғлиқлиги: пойдевори, истиқболлари, геостратегик […]\n“Миллатлараро тотувлик ва диний бағрикенгликни таъминлашда Ўзбекистон ташаббуси!” мавзусидаги илмий-назарий конференция\nPosted on 25.08.2021 28.08.2021 Author admin\nЖорий йилнинг 25 август куни Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик […]\nЁШЛАР БИЗНИНГ КЕЛАЖАГИМИЗ!


"Қувғиндаги кекса қирол" китоби, Арно Гайгер\nАрно Гайгер 1968 йилда Брегенц (Австрия)да туғилган, австриялик истеъдодли замонавий ёзувчилардан бири. Унинг кўплаб ҳикоя, қисса ва романлари чоп этилган бўлиб, турли мукофотлар билан тақдирланган.\n2011 йилда нашр этилган “Қувгиндаги кекса қирол” қиссаси адибга нафақат Европа, балки дунё миқёсида ҳам шуҳрат келтирди. Асар тез орада кўпгина жаҳон тилларига таржима қилиниб, китобхонлар меҳрини қозонди.\nУнда муаллиф Алцҳаймер касаллигига дучор бўлган кекса отаси ҳақида ҳикоя қилади. Маълумки, Алцҳаймер мия хасталиги бўлиб, 1906 йилда немис шифокори Алоиз Алцҳаймер томонидан аниқланган. Хотиранинг аста-секин сусайиб, йўқолиб бориши касалликнинг дастлабки асосий белгиси ҳисобланади. Алцҳаймер деменция(ақли заифлик)нинг кенг тарқалган шакли бўлиб, кўпроқ кекса ёшдаги кишиларда учрайди.\nУшбу асар юксак ахлоқий-тарбиявий аҳамиятга эга. Қиссада ёзувчи ўз падари бузрукворининг ҳаёти, ижтимоий келиб чиқиши, туриш-турмуши, ўй- кечинмалари, ҳис-туйғулари ва дарду изтироблари ҳақида бир оз ғамгин, бир оз қувноқ ва бир оз киноя билан ҳикоя қиларкан, одамлар, оила, шахс ва жамият ўртасидаги ўзаро муносабатларни моҳирона очиб беради, оилавий ва ижтимоий масъулият, тил ва хотира, ватан ва ўзлик, эркинлик ва инсон шаъни, қадр-қиммати сингари долзарб мавзуларда баҳс юритади, кишиларни ўзаро меҳр- оқибатли, инсоф-диёнатли бўлишга чақиради.\nКувгиндаги кекса кирол


Сиқиб бўлмайдиган ашёларни қандай покланади? | Azon.uz - Ахборот-таҳлилий портал\nСиқиб бўлмайдиган ашёларни қандай покланади?\n12:30 28.07.2018 885\nСавол: Сиқиб бўлмайдиган ашёларни қандай покланади?\nЖавоб: Сиқиб бўлмайдиган нарсаларни уч марта ювиб, уч марта қуритиш билан покланади. Чунки қуритишнинг нажосатни чиқаришда таъсири бор. Қуритишнинг чегараси – сув томиш тўхтагунча ташлаб қўйишдир. Қуриб, нами тўла кетиши шарт эмас (Ал-Фатово Ҳиндийя).


Улуғимсиз-устозим! - Abdulla Qodiriy nomidagi JIZZAX DAVLAT PEDAGOGIKA INSTITUTI\nДунёда исбот талаб этилмайдиган ҳақиқатлар кўп, буни илм тилида “аксиома” деймиз. Устоз ҳазрати олийларининг улуғлиги ана шундай аксиомалардан бири. Ҳозир ўқувчилар, талабалар ўқитувчиларни “устоз” деб шарафлашади. Биз ўқиган пайтда ундай эмасди. Шу боис илм даргоҳларида бу одоб мени кўп хушнуд этади.\nМен оиламизни “муаллимлар оиласи” деб ҳамиша фахрланиб юраман. Раҳматли дадам ва аям ўқитувчи бўлганлар. Опаларим ҳам ўқитувчилик қилишди, акаларим институтда устозлик қилдилар. Аҳли аёлим қирқ йилдан бери мактабда ўқитувчилар, қудаларим ҳам ўқитувчи, қизларим ўқитувчи, ва ниҳоят камина ҳам ўқитувчи…Набираларим ҳам шу касбни танлашса ажаб эмас. Демоқчиманки, ўқитувчилик заҳмати ва шарафи бизга бегона эмас.\nБаъзан менга нотаниш йигит-қизлар тўйга таклиф қилиб келишади. “Булар кимлар?” деб сўрайман аҳли аёлимдан. “Ўқувчиларим”, дейди у фахр билан. Мактабни битирганларига беш-олти йил бўлса-да, устозларини эслаб, тўйга таклиф қилиб келишларида мен икки ҳил саодат кўраман: биринчиси, устознинг шодлиги – демак, унинг меҳнати самарасиз кетмабди, иккинчиси – шогирднинг одоби, гўзал фазилати – демак, устознинг ҳақини унутмабди. Мана шу фазилат уни ҳаётда камолотга етказувчи бир қанотдир.\nКиши ҳаёти давомида кўп одамлар билан учрашади, танишади, вақт ўтиши билан эса айримларининг ўзини ҳам, исмини ҳам унутади. Лекин боғчадаги мураббиянинг, илм даргоҳидаги устознинг исмини ҳеч ким унутмаса керак. Афсус шундаки, исмини унутмаслик баробарида “у мени дарсда қийнарди, ҳеч яхши баҳо қўймас эди”, деб таъна билан эслайди. Арзимаган кичик бир хизмат билан кўнглини олишни ўйламайди. Устознинг талабчанлиги ўқувчилик кезлари ҳаммага “қийнаш” бўлиб туюлади. Ҳолбуки, ўша “қийнаш” оқибатда ширин мева беради. Камина мактабда ўқиб юрган кезларим ҳикояларим матбуотда босилиб турарди. Аммо адабиёт фанидан устозим раҳматли Саъдулла ака Исматов кўпинча “уч” баҳо қўярдилар. Дадамнинг шу мактабда директор ўринбосари, яна устоз билан улфат эканликларига қарамай “аъло” баҳо олмаслигим менга ҳам ортиқча қийнаш бўлиб кўринарди. Бу хулосанинг хато эканини Университетга имтиҳон топшириб “аъло” баҳо олганимда англаган эдим.\nМени ёки аҳли аёлимни шогирдлар иззат қилиб йўқлаб келишса ёки тўйга таклиф этишса “мен устозларимни иззат қила олдимми?” деб ўзимни ўзим сўроққа тутаман. Ҳа, ҳазрат Навоий айтмоқчи, кичик бир қийинчилик ила ҳарф ўргатган устознинг ҳақини дунё бойлиги билан адо этиб бўлмайди. Зотан устоз биздан дунёнинг жавҳару олтинларини талаб этмайди. Уларни бир салом билан йўқлаб қўйсак ҳам бошлари осмонга етади. Қайсидир йили устозларимдан бирининг туғилган кунларида радио орқали синфдошлар номидан табриклаб, мусиқали салом йўллаганимда уйларига тўпланган меҳмонларига “мен дунёдаги энг бахтли одамман” деган эканлар. Ҳолбуки, радиода ишлаганим сабабли шу хизмат учун икки-уч дақиқа вақт сарф қилган эдим. Қаранг: устоз шогирд учун соатлар эмас, ойлар ҳатто йилларни сарф этадилар, аммо миннат қилмайдилар. Шу меҳнатлари туфайли шогирднинг икки ёки уч дақиқали хизмати учун эса ўзларини дунёдаги энг бахтли одам ҳисоблайдилар.\nБир куни дадам раҳматли “Вақтинг бўлса Ҳайитбой акани кўриб келайлик, тоби йўқ экан”, дедилар. Ҳайитбой ака – мактабимиз директори эдилар. Бу вақтда дадам ҳам Ҳайитбой ака ҳам ишламас эдилар. Лекин хизмат чоғидаги қадрдонликлари узилмаганди. Бордик. “Тоҳирни олиб келиб яхши қилибсиз, соғинган эдим”, дедилар. Орадан бир ҳафта ўтиб, жанозаларига бордик… Устознинг менга меҳр билан тикилиб қараганлари ҳали-ҳали кўз олдимдан кетмайди. Энди бу қараш менга “даданг бошлаб келмаганларида ўзингча келармидинг?” деб савол бераётгандай туюлади. Бошқа устозларникига ҳам дадамнинг даъватлари билан борган эдим. Дадам ўзлари ҳам боришлари мумкин эди, мени бошлаб бориш билан зиммамдаги вазифани эслатмоқчи бўлган эканлар.\nБугун устозлар ва мураббийлар байрами арафасида ўтган устозларни яна дуо қиламиз. Ёшлар орасида баъзи-баъзида бўлса-да, устозлар қадрига етмаётганлар учраб тургани учун шу айём баҳонасида айрим гапларни айтиб ўтишни лозим деб топдим.\nИккидин нару борча йилқи сони,\n“Қутадғу билиг”да таъкид этиляпти: инсонлар бири ўргатувчи яна бири ўрганувчи деб икки турли бўлур. Бу иккисидин қолганини йилқи санаб, истасанг бу йўлни, истасанг у йўлни тут. Бу фикрнинг баъзи биродарларимизга қўпол туюлиши эҳтимоли бор. Лекин холис ўйлаб кўрайлик, киши бир нарсани бошқаларга ўргатмаса, ўзи ўзгалардан ўрганмаса, унинг ҳайвондан нима фарқи қолади? Инсоннинг бошқа жонзотлардан фарқи айнан шунда эмасми?\nБола туғилиб, беш-олти кунлик бўлганида оналари уни бешикка соладилар. Кеча ва кундуз тинмасдан ҳаракат қилиб, кўкрак сутлари ила тарбия қиладилар. Қачонки болалар олти-етти ёшга етсалар, мактабга берадилар. Мактабда муаллимлар юрак меҳрлари билан тарбия қиладилар. Шу боис мактабни “илм бешиги”, деб ҳам атайдилар. Бу бешикда илм ва одоб ўрганиб, ақл ва фикрларини ўстирадилар. Бола учун тан саломатилиги қанча зарур бўлса, ақли ва фикрининг саломатлиги ҳам муҳимдир. Чунки ақл ва фикрсиз тандан на ўзи учун, на бошқлар учун фойда бор. Шунга кўра, биринчи бешикка қараганда иккинчиси афзал кўринади. Биринчи бешикда сут ва таом бериб боққан она ва ота қанчалик азиз бўлса, иккинчисида илм ва одоб ўргатиб тарбия берган муаллим ундан ортиқ азиздир.\nТарихга шон-шараф берган буюк давлат арбоблари улуғ устозлар парваришида етишган эдилар. Бу устозлар ўз тарбиясидагилар қалбига масъулият ва марҳамат туйғулари жойлаштирганлар. Инсоният тарихида ўтган шоҳу султонларнинг сон-саноғи йўқ. Лекин уларнинг оз қисмигина кишилик хотирасида қолган. Тарих зарварақларида номлари нақш этилган шахслар ҳаётига разм солсак, уларнинг доно устозлардан сабоқ олганларига гувоҳ бўламиз. Доно устоздан сабоқ олмоқ бир масала, бу сабоққа амал қилмоқ янада муҳимроқ масала. Амир Темур, Мирзо Улуғбек, Мирзо Бобур… ҳазратларининг устозларга кўргазган меҳр-илтифотлари бизга маълум. Мирзо Улуғбек ёшлик чоқларида, гарчи шаҳзодаларга ҳос одат бўлмаса-да, устозлари Қозизодаи Румий ҳазратларининг тўнлари этагини ўпган эканлар. Мирзо Бобур Самарқандга лашкар тортиб келганларида Хўжа Аҳрор валий ҳазратларининг беҳуда қон тўкмаслик хусусидаги ўгитларига амал қилиб, жанг қилмай изларига қайтганлар. Туркиядаги Усмонли давлатининг асосчиси Усмон Ғозийга оталари Эртурғул Ғозий шундай васият қилган эканлар:\nИскандар Румийнинг (Александр Македонский) Арасту (Аристотель) исмли устози бор эди. У билан бемаслаҳат иш қилмасди. Устози саройга кириб келса, ўрнидан туриб, иззат билан кутиб оларди. Ҳатто уни ўз отасидан ҳам ортиқроқ кўрарди. Бир куни Искандар Румийдан: “Нечун Арастуни отангиздан ортиқ иззат қиласиз?” деб сўрадилар. Ул дедики: “Отам гўёки мени осмондан ерга туширди. Аммо устозим Арасту мени ердан осмонга кўтарди. Яъни, отам мени дунёга келмоғимга сабаб бўлди. Устозим илм ва одоб ўргатиб, мартаба ва иззатимнинг ортмоғига сабаб бўлди”.\nИслом қўшинлари Истамбулни фатҳ этгач, Фотиҳ Султон Меҳметхон оппоқ отга миниб қўшин бошида Тўпқопи дарвозасидан ҳашамат билан кириб борарди. Бизанс (Византия) халқи ғолибларни олқишлар билан қаршиларди. Қизлар қўлларида гулдаста билан подшоҳни олқишлаш учун пешвоз чиқиб, “Истамбулни забт этган саркарда ким?” деб сўрашарди. Иттифоқо улар оппоқ соқолли, виқорли ва салобатли Оқшамсуддин Ҳазратларини кўриб қолдилар-у уни подшоҳ гумон қилиб гулларни узатдилар. Подшоҳнинг устози бўлмиш Ҳазрат бу қутловдан ҳижолат бўлиб, отларини четга сурдилар-да:\n– Янги санани очган ҳукмдор Султон Меҳметхон ана удир, гулларни унга беринг,-дедилар.\n– Боринг-да, бу гулларни оппоқ соқолли муҳтарам ул зотга беринг, бу ҳурмат ул зотнинг ҳақидир. Филҳақиқат, ул менинг устозимдир. Бу эъзозга у зот лойиқдир. Чунки бу фазилатларни, бу жаҳонгирликни, бу қаҳрамонликни мен муҳтарам устозимдан ўргандим. Унинг илми ва фазилати соясида Истамбулни фатҳ этиш шарафига эришдим.\nЯна ҳукмдорлардан бири Султон Салим Мисрни забт этиб, Истамбулга қайтаётган эди. У қўшин олдида устозлари, мулозимлари, шайхул-исломлар қуршовида эди. Зафар машқлари чалинганда ибн Камолнинг оти ҳуркиб, сакради-ю Султоннинг сут каби оппоқ либосига лой сачради. Буни кўрган ибн Камол қўрқиб кетди. Бошқалар ҳам подшоҳнинг ғазабланишини кутдилар. Аммо Султон Салим дедики:\n– Бу либосимни олиб, сақлаб қўйинг. Бу либос шундайлигича, лойи билан сақлансин!\n– Муҳтарам зот отининг оёғидан сачраган лой бизнинг шарафимиздир, у охиратда васиқаи баротимиз бўладир. Либосимизга теккан лойни кўриб, авлодимиз ҳам ибрат олсинлар, устоз отининг оёғидан сачраган лой бизнинг назаримизда қанчалик қадрли эканлигини дунё тургунча авлодимиз хотирласин.\nOxirgi yangilanish: 2021-01-22 09:22:21, Hozir saytda: 8


Қирғизистонлик ўймакор уста Қуръони каримнинг 20 оятини ёғочга ўйиб ёзди\nҚирғизистонлик ўймакор уста Қуръони каримнинг 20...\n17.04.2018 11:23 0 1256\nҚирғизистонда ёғоч ўймакорлиги санъати билан машҳур бўлган 69 ёшли рус рассоми, декоратори ва дизайнери Владимир Горовой Қуръони каримнинг 20 оятини ёғочга ўйиб ёзди. Бу ҳақда «Sabah.com» сайти маълум қилди.\nМўъжазгина устахонасида 3 минг йиллик тарихга эга санъатни қайта жонлантириш билан 14 йилдан бери шуғулланиб келаётган уста ижодида турли ранглардан, ёғоч қопламалардан, модел пичоқ, оқ елим, зичлаш жиҳози ва мумдан фойдаланади.\nҚирғизистонда ягона ҳисобланган ёғоч ўймакори Горовой Қирғизистон президентининг мажлислар залини ҳамда Россия ва Қозоғистон раҳбарларининг сарой ва ишхоналарини безаган.\n«Кўргазмага тайёрланаётганимда хаёлимга оятларни ёзиш фикри келди. Чунки Қуръони карим оятлари жуда гўзал хаттотлик намунасидир. Қирғизистон муфтийсига мурожаат қилдим. У менга Қуръондан 20 оят ёзиб берди. Оятлардан бири исломни қабул қилишга даъват экан. Уларни ёғочга ўйиб ёзарканман, руҳим жуда тетиклашди, ўзимни енгил ҳис қилдим. Ҳозир мен буюртмачиларнинг талабини эмас, ўзимнинг ички эҳтиёжимни қондираётгандекман», — деди Владимир Горовой.\nҚирғизистон Қуръони карим\nЖамият 19/12, 16:00\nҚирғизистон 20 декабрдан Ўзбекистонга электр энергияси етказиб бера бошлайди


Салар каналида ифлос сув оқмоқда\n16 Oktabr 12:40 / Published in Жамият\nЎзгидромет мутахассислари Тошкентдаги Салар каналидаги экологик вазият тобора ёмонлашиб бораётгани ҳақида хабар беришди. Энди канал сувларида сузиш мумкин эмас, аммо у ҳали ҳам суғоришда ишлатилади.\nМутахассислар аҳолини огоҳлантирмоқда.\n«Салар каналининг суви, албатта, маиший мақсадлар учун ёки чўмилиш учун мос эмас. Каналдаги сувдан дарахтлар ва гулларни суғориш учун фойдаланиш мумкин. Аммо сабзавот ва бошқа қишлоқ хўжалик экинларини суғоришга арзийдими, деган савол катта», – деди Ўзгидромет.\nСалар каналидаги экологик вазиятни барқарорлаштириш учун вақти-вақти билан санитария тушиш ишларини бажариш керак – каналга уни «ювиш» учун етарли миқдорда сув етказиб бериш.\nСалар канали шаҳар инфратузилмасининг муҳим қисмидир. Тошкент шаҳрида ҳайвонот боғи, Ботаника боғи, Экопарк, номидаги боғ орқали оқиб ўтади Мирзо-Улуғбек. Сўнгги йилларда каналларга туташ ҳудудларни ободонлаштириш бўйича ишлар олиб борилмоқда, аммо бу ҳали етарли эмас.\nГидробиологик кўрсаткичлар бўйича Тошкент остидаги ва Янгиёълдан паст бўлган Салар каналидаги сувнинг сифати IV (ифлосланган сув) дан V (жуда ифлос сув) синфгача ўзгариб туради.\nЭкологик ҳолат қониқарсиз ва ёмон. Гидрокимёвий кўрсаткичларга кўра, 2020 йилнинг 9 ойи якунлари бўйича Тошкент ва Янгиёъл остидаги қисм ифлос сувларнинг V синфига киради, фенол, нефт маҳсулотлари, аммоний ва нитрит азот, шунингдек мис бирикмалари учун рухсат этилган максимал концентрациялардан ошиб кетган.\nБеш йиллик динамикага асосланиб шуни кўриш мумкинки, 2015 йилдан 2018 йилгача бўлган даврда Тошкент шаҳри остидаги қисм ифлос сувларнинг IV синфига, 2019 йилда эса жуда ифлос сувларнинг V синфига, Янгийул шаҳридан пастдаги қисми 2015 йилдан 2019 йилгача бўлган даврга тегишли V синфдаги жуда ифлос сувларга киради.\nТошкент шаҳри устидаги қисм ўртача ифлосланган сувларнинг III синфига, Янгийул шаҳридан юқори қисм эса 2015, 2018 ва 2019 йилларда III даражали ўртача ифлосланган сувларга, 2016 ва 2017 йилларда эса тоза сувларнинг II синфига тегишли.\nСув ресурсларини ифлосланишининг асосий сабаби саноат корхоналари, шунингдек, коммунал хўжалиги ва қишлоқ хўжалиги томонидан сув ҳавзаларига тозаланмаган ёки етарлича тозаланмаган оқава сувларнинг қуйилиши бўлиб, бу кимёвий ва биологик ифлосланишларга олиб келади.\nЭслатиб ўтамиз, Ўзбекистонда ер усти сувларининг ифлосланишини мониторинг қилиш Ўзгидромет атроф-муҳит ифлосланишини мониторинг қилиш хизмати томонидан амалга оширилади.\nTagged under: ИФЛОСЛАНИШ, ИЧМОҚ, КАНАЛ, САЛАР, СУЗИШ, СУҒОРИШ, ТОШКЕНТ, ЭКОЛОГИЯ\nҚачон ўзбекларнинг газ билан боғлиқ муаммолари тугайди\nUzAuto: Монополияга қарши қўмита журналистларга босим ўтказмоқда


Теҳрон музокараларга қайтмоқчи\n05 декабр 2021, Тошкент вақти: 06:44\nЭрон ядровий дастури борасидаги музокарачилар гуруҳи раҳбари Сайид Жалилий Теҳрон бу масалада қудратли давлатлар билан музокараларни қайта бошлашга тайёр эканини маълум қилди.\n“Ал-Алам” телевидениеси Сайид Жалилийнинг "Теҳрон ядровий дастур масаласида ўтказилажак сўзлашувларга асос бўла оладиган янги таклифларни ишлаб чиқди", деган сўзларидан иқтибос келтирди.\nАҚШ президенти Барак Обама Эронга ўз ядровий дастури борасида музокаралар бошлаш учун сентябр ойи якунигача муҳлат белгилаган.\nҒарб давлатлари Эронни ядровий қуролга эга бўлишга уринаётганликда айблайди. Эрон эса ўз дастурининг тинчлик мақсадларига йўналтирилганини таъкидлаб келмоқда.


Таваллуд топган сана: 26 avgust 1919 йил\nВафот этган сана: 17 iyun 2014 йил\nЙўналишлар: Геологлар, Кимёгарлар, Қаҳрамонлар\nБадалов Степан Тигранович - минеролог ва геокимёгар. Ўзбекистонда хизмат кўрсатган фан арбоби (1977). Геология ва минералогия фанлари доктори (1962), профессор (1968), Ўрта Осиё индустриал институтини тугатган.\nБадаловнинг илмий ишлари Ўзбекистонда элементлар геокимёси, руда ҳосил қилувчи тизимларда элементларнинг намоён бўлиш хусусиятларини ўрганишга ҳамда рений ва осмийнинг провинцияларини аниқлашга бағишланган.\nС.Т. Бадалов 1919 йилнинг 26 августида Чоржоу шаҳрида хизматкорлар оиласида дунёга келган. Унинг ёшлиги Когон ва Қўқон шаҳарларида ўтган.\nУ Тошкент шаҳрида Ўрта осиё индустриал институ тоғ факультетининг “Геология ва минерал конларини ўрганиш” мутахассислигида ўқиган.\nИккинчи жаҳон уриши йилларида собиқ совет қўшинлари таркибида хизмат қилган. У иккинчи жаҳон уришининг IIдаражали ордени ва 4 медали соҳиби бўлган.\nУрушдан сўнг 1946 йили Геология институтининг аспирантура бўлимига ўқишга кирди. 1950 йили “Темир-Кабукида (Нурота тоғларининг шимолий тизмаси)” уран-ванадий топилмалари минералогияси” номли номзодлик диссертациясини Ўзбекистон фанлари академиясининг аъзоси А.С.Уклонский раҳбарлигида ҳимоя қилган.\nКейинчалик Степан Тигранович ЎзФА қошида геокимёвий даврларини ва жараёнлари – “ИгиГ” номли лабораториясини ташкил қилиб, 20 йил давомида мазкур лабораторияга раҳбарлик қилган. У рудаларнинг минералогияси, рудаларнинг ўзгаришлари, Олмалиқ тоғ металлургия туманининг кам ва кўп учрайдиган геокимёвий элементларини тадқиқ қилиш билан шуғулланган.\nБу изланишларнинг самараси улароқ “Олмалиқ тоғ металлургия туманининг руданинг минерология, геокимёвий ва генетик асослари” мавзусида докторлик диссертациясини ёзди. Бу диссертацияни у 1962 йилда ҳимоя қилди, 1965 йили у монография кўринишида нашр этилди. Бу монография жуда оммабоп ҳисобланган. Бу туманда ўзининг шогирдлари билан 50 дан ортиқ фанга номаълум минералларни аниқланган. Буларнинг айримлари янги(берунит), турли кўринишлар (бериллиевли аллофан ва таркибида цинки бўлган серпентин) ва бошқалар(айоваит) қайсики СССРда даврида биринчилардан кашф этилган.\nТизимли ёндашувдан келиб чиқиб у муайян табиий тизимлардаги барча гиёкимёвий хоссаларни (сидерофиллик, литофиллик, халькофиллик, биофиллик, нейтралилик ва б.) ўзида мужассамлаштирган класификацияни таклиф қилди.\nУ биринчи бўлиб протоизотоплар тўғрисида тушинчани киритган.\nС.Т.Бадалов минералогиянинг ва геохимиянинг амалий йўналишига катта эътибор қаратиб, айниқса табиий ресурслардан фойдаланишнинг комплекс муаммосига қаттиқ ёндашган. 1971 йили Степан Тигранович кам учрайдиган элементларни кашф қилгани учун “Кон кашшофи” (“Первооткрыватель месторождения”) дипломи билан тақдирланган. У томонидан очилган мазкур элементлар Олмалиқ тоғ конларининг амалий қийматига эга хисобланади. Олмалиқ тоғ металлургия комбинати ишлаб чиқаришда унинг тавсияга асосланади.\nУ 400 дан ортиқ илмий ишлар ва 4 та монографиялар муаллифи, шунингдек, 44 та “Минерологлар умумиттифоқининг Ўзбекистондаги бўлими қораламалари” журналининг таҳрирчиси ҳисобланади.\nУнинг қўл остида 4 та докторлик ва 38 та номзодлик диссертациялари ҳимоя қилинган. Профессор С.Т. Бадалов узоқ йиллар мобайнида “Геохимиядан” ТошДУда(ҳозирги Ўзбекистон Миллий Университети) маъруза ўқиган.\nУнда ҳарбий унвонлар ҳамда “Меҳнатдаги жасурлиги учун”, “Жасур меҳнати учун” медали, шунингдек, у “Ўзбекистонда хизмат кўрсатган илмий арбоб” унвон ҳамда Тоғ рудалари хом ашё базасини яратишда қатнашгани учун унга 1988 йили Давлат мукофоти билан тақдирланган. 1992 йил у РФА қошидаги Россия минерологлар уюшмасининг фахрий аъзоси булди.


Фото: Чирчиқда танк биатлони – Газета.uz\nФото: Чирчиқда танк биатлони\nЧирчиқда Хотира ва қадрлаш куни муносабати билан ташкил этилган ҳарбий парадда 1500 нафардан ортиқ ҳарбий хизматчи, 100 га яқин ҳарбий техника ва 15 жанговар вертолёт иштирок этди.\n6 май 2019, 01:45 Жамият\n5 май куни «Чирчиқ» полигонида Хотира ва қадрлаш кунига бағишланган ва Мудофаа вазирлиги миқёсида 5 кундан буён ўтказиб келинаётган Танк биатлони мусобақасининг финал босқичи якунига етди.\nҲарбий ўйинлар очилишида Ўзбекистон мудофаа вазири генерал-майор Баҳодир Қурбонов, Тошкент вилояти ҳокимининг биринчи ўринбосари Қобил Ҳамдамов, давлат ва жамоат ташкилотлари ҳамда фахрийлар кенгаши вакиллари ва минглаб юртдошларимиз иштирок этди.\nҲарбий парадда 1500 дан ортиқ ҳарбий хизматчилар, 100 га яқин Иккинчи жаҳон уруши йилларидаги ва бугунги қуролланишда турган замонавий ҳарбий техника ва 15 дан зиёд вертолёт иштирок этди.\nПарад давомида десантчилар қарийб 2000 метр баландликдан парашют ёрдамида сакради. Мазкур тадбирда ҳарбий хизматчилар биринчи бор «Мальва аксиома» парашютидан фойдаланган ҳолда сакрашни амалга оширди. Ҳарбий хизматчиларнинг кўргазмали чиқишларини 5 мингдан зиёд аҳоли кузатиб борди. Иштирокчиларнинг мароқли дам олиши учун полигонда байрам сайли ҳам ташкил этилди.\nҲарбий парад якунлангач, танк биатлони мусобақасининг сўнгги беллашуви бошланди. Т-62, Т-64 ва Т-72 танклари «Қудратли техникалар жанги"ни ўтказишга мўлжалланган ва халқаро стандартларга мос бўлган махсус майдондан старт олди. Мусобақа иштирокчилари сунъий ҳовуз, миналаштирилган ва манёвр бажариш майдони, танкка қарши чуқур, қўрғон, эскарп (танкка қарши девор), коллеяли кўприк макети ва бошқа тўсиқлардан иборат умумий узунлиги 4200 метр бўлган масофани босиб ўтди.\nОтиш машқларини бажаришда пушкалар учун тезлиги 1000 м/с дан кам бўлмаган ўқ-дорилардан фойдаланилди. Мусобақа «Якка тартибдаги (индивидуал) пойга» табиий ва сунъий тўсиқлари мавжуд бўлган, жанговар йўлакча ва отиш учун окоп (майдонча)лар билан жиҳозланган йўналиш бўйича ўтказилди.\nМусобақа юксак савияда ўтказилиши ва ғолибларни одилона баҳолаш мақсадида биатлонни малакали мутахассислардан иборат ҳакамлар жамоаси кузатиб борди. Нишонларни уролмаган, белгиланган тўсиқларни босиб ўтишда хатоликка йўл қўйган жамоаларга жарима айланишлари ва жарима вақтлари белгиланди. Якуний ҳисоб-китобларга кўра қуйидаги жамолар ғолиблар қаторидан ўрин олди.\n1-ўрин — Жануби-ғарбий махсус ҳарбий округ;\n2-ўрин — Жануби-ғарбий махсус ҳарбий округ;\n3-ўрин — Шимоли-ғарбий ҳарбий округ.\n1-ўрин — Шарқий-ҳарбий округ экипажи;\n3-ўрин — Шарқий-ҳарбий округ.\n1-ўрин — Тошкент ҳарбий округи экипажи;\n3-ўрин — Марказий ҳарбий округ ғолиб бўлди.\nҒолиб ва совриндор жамоалар мудофаа вазири томонидан диплом ва қимматбаҳо совғалар, навбатдаги ҳарбий унвонлар ҳамда Ўзбекистонда ишлаб чиқарилган бюджет енгил автотранспорт воситаларига имтиёзли равишда кредит олиш ҳуқуқини қўлга киритишди.\nЭслатиб ўтамиз, Ўзбекистон Мудофаа вазирлиги ҳарбий хизматчилари биринчи марта 2019 йилда Халқаро армия ўйинлари (АрМИ-2019) доирасида ўтказиладиган энг нуфузли мусобақа — «Танк биатлони"да иштирок этади.


Қочоқлар ЕИга қонуний киришига ёрдам беришга тайёрмиз – Лукашенко | Qalampir.uz\nҚочоқлар ЕИга қонуний киришига ёрдам беришга тайёрмиз – Лукашенко\nОлам\t22 Ноябрь 18:28 1506\nБеларусь Польша билан чегарада тўпланган муҳожирларни ватанига қайтариш учун иккинчи рейсни тайёрламоқда. Бу ҳақда мамлакат Президенти Александр Лукашенко маълум қилди.\n“Ҳукумат одамлар нимани хоҳласа, шунга ҳаракат қилади. Уларнинг хоҳиши биз учун қонундир. Улар Ироқ ва Сурияга қайтишни хоҳлашди, биз эса парвозни ташкил қилдик. Яна қайтишга давогарлар бўлса, ой охирига яна битта рейс тайёрлаймиз”, дейди Лукашенко.\nХабарда таъкидланишича, Лукашенко Беларусдаги қочқинлар ўз ватанларига қайтмаслик учун Европа Иттифоқи мамлакатларига интилаётганига эътибор қаратишга мажбур бўлган. Давлат раҳбарига кўра, Беларусь бу масалада қочоқларга ёрдам беришга тайёр, шунингдек уларни Европа Иттифоқига қонуний кириш масаласида ҳам.\nАгар улар ҳали ҳам Германияга боришни хоҳласа, “биз уларга ҳар томонлама ёрдам беришга ҳаракат қиламиз, улар билан бирга Германияга киришларига рухсат беришларини талаб қиламиз. Улар у ерга нафақат нормал ҳаёт кечириш, балки оилани бирлаштириш учун ҳам кетишмоқда”, дейди Лукашенко.\nЭслатиб ўтамиз, жорий йилнинг 18 ноябрь куни Беларусдан ўз ватанига қайтмоқчи бўлган Ироқ фуқароларини эвакуация қилиш бошланган. Бағдод улар учун самолёт жўнатган. Муҳожирлар учун Беларусдан Ироққа парвоз бепул бўлиши таъкидланган эди.\nМаълумот ўрнида, Беларусь-Польша чегарасидаги вазият жорий йилнинг 8 ноябрь куни ёмонлашди. Польша расмийларига кўра, 15 ноябрга қадар 3,5 мингга яқин муҳожир Беларусь томонида “Брузги” — “Кузница” ёпиқ чегара ўтиш жойи яқинида қолган. Улар у ерда лагер ташкил қилган. Сўнгги маълумотларга кўра, муҳожирлар лагерни тарк этган.\nЕвропа Иттифоқи давлатлари, шунингдек АҚШ ва Буюк Британия Беларусь ҳукуматини инқирозни кескинлаштиришда айблади. Беларусь Давлат чегара қўмитаси, ўз навбатида, Польшани инқирозли вазият яратиб, муҳожирларни Беларусь чегарасига суриб қўйганликда айблади. Минск бўлаётган воқеалар Варшаванинг “бефарқлиги ва ғайриинсоний муносабати” туфайли юзага келган, деб ҳисоблайди.\n02 Декабрь 14:45 64964\n03 Декабрь 14:30 53860\n02 Декабрь 20:14 40967\n03 Декабрь 15:41 37797\n03 Декабрь 20:24 31214


Газета СБХ / 2015 год / № 19 / Божхона\nЁзда Тульск вилоятида яшайдиган қайнсинглимизни кўришга бормоқчимиз, кейин эса ҳаммамиз Беларусга қайнонамнинг юбилейига боришни режалаштиряпмиз. Ўзимиз билан миллий ширинликлар ва сувенирларни (улар орасида 3 та «Пахта гуллик» сервизи, терига ишланган бир нечта Самарқанд суратлари ва бошқа совғалар бор) олиб кетмоқчимиз. Яқинда Божхона иттифоқига аъзо давлатларда олиб кириладиган товарлар миқдорига қўйиладиган талабларга ва уларнинг қийматига ўзгартиришлар киритилганини билиб қолдик. Россия ва Беларусга қанча ва қандай суммада сувенирлар ва вино-ароқ маҳсулотларини (сувенир вино, коньяк ва ароқларимизни) олиб кириш мумкинлигини айтиб берсангиз.\n– Божхона иттифоқига аъзо мамлакатларнинг божхона тўғрисидаги қонун ҳужжатларида эсдалик совғаларимизни олиб киришга ҳеч қандай чекловлар мавжуд эмас. Асосийси, сиз олиб кираётган барча буюмларнинг қиймати ва оғирлиги меъёрдан ошмаса бўлди. Жисмоний шахсларнинг товарларни Россияга божсиз олиб киришига квоталар ҳозирча ўзгармади. Ҳозирда Россия божхонасида қиймат ва оғирлик чекловлари мавжуд (миқдорий чекловлар –«бир қўлдаги» литр ва грамм бўйича – фақат алкоголли ва тамаки маҳсулотларига белгиланган)*. Авиайўловчилар 10 000 евро, бошқа барча турдаги транспортда РФ божхона чегарасини кесиб ўтадиган қолган фуқаролар 1 500 евро қийматидаги шахсий фойдаланиш учун товарларни божсиз олиб киришга ҳақлилар. Юк оғирлиги 50 килограммдан ошмаслиги керак.\nБелоруссияда ҳам шундай лимитлар амал қилади. Шуни ҳам ҳисобга олиш керакки, Евросиё иттифоқига аъзо бўлган мазкур давлат маҳаллий товар ишлаб чиқарувчиларини ҳимоя қилиш мақсадида 2015 йил 10 мартдан жисмоний шахслар томонидан хорижда ишланган гажет ва планшетлар, маиший техника, компьютерлар, сантехника, электроника, мопедлар, автопокришкалар ва бошқа бир қатор товарларни божсиз олиб кириш меъёрларини қатъийлаштирди. Белоруссияда совуткичлар, телевизорлар, электроника ишлаб чиқарилади. Шу боис ҳам квоталар киритилди. Янги қоидаларга кўра жисмоний шахс 3 йилда 1 марта ушбу ва бошқа истеъмол товарларини бир бирликдан олиб кириши мумкин. Илгари уларни йилда 1 марта олиб киришга рухсат берилар эди. Энди эса Белоруссияга хориждан 2 та iPadни бепул олиб кириб бўлмайди, иккинчисига бож солинади. Агар фуқаро шахсий автомобилга эга бўлса, 2 йил мобайнида 4 дона автомобиль шинасидан иборат 1 комплектни божсиз олиб кириши мумкин. Ялпи божхона тўлови тўланадиган товарларга чекловлар татбиқ этилмайди.\nШуни айтиб ўтиш ўринлики, Евросиё иқтисодий иттифоқи бўйича ҳамкор мамлакатларда (Белоруссия, Қозоғистон, РФ) ҳозирча жисмоний шахслар томонидан товарларнинг божсиз олиб ўтилиши масаласига турлича ёндашув кузатилмоқда. Жисмоний шахс бож тўламасдан шахсий фойдаланиш учун қанча ва қайси номланишдаги буюмларни (шуба, кроссовка, компьютер, телевизорлар) олиб ўтиши мумкинлиги борасида божхонада юзага келаётган баҳслар бир неча йиллардан бери давом этмоқда. Яқин орада Евросиё иқтисодий комиссияси (ЕИК) ихтисослашган ишчи гуруҳининг мажлисини ўтказиш режалаштирилмоқда, унда экспертлар жисмоний шахслар учун миқдорий квоталар жорий этилиши тўғрисидаги масалани муҳокама қиладилар. Зеро 2016 йил 1 январдан ЕОИИ янги Божхона кодекси кучга киради, унда жисмоний шахслар томонидан шахсий фойдаланиш учун товарларнинг олиб кирилиши ҳақидаги меъёрлар қайд этилган бўлиши лозим. Бугунги кунда амал қилаётган тартиб Россия, Белоруссия ва Қозоғистоннинг махсус келишуви билан белгиланган.\nҲозирда кодекс лойиҳаси давлат ичида келишилмоқда. Шу сабаб миқдорий квоталар – бир позициядаги қанча товарни (костюмлар, эркаклар кўйлаклари, пойабзал ва бошқаларни) олиб кириш мумкинлиги борасидаги баҳс-мунозаралар юритилмоқда. Божхоначилар нафақат жисмоний шахс меъёрлардан ошиб кетмаганлигига, балки, масалан, 15 жуфт чарм пойабзални сотиш учун эмас, қариндошлари учун олиб келаётганига ишонч ҳосил қилишлари керак. Меъёрлар аниқ бўлмаганлиги туфайли ҳам бугунги кунда низолар юзага келмоқда. Йўловчилар 5 дона iPhone – оила ва дўстлар учун совға эканлигини исботлашмоқда. Божхоначи эса камида 3 донаси сотиш учун олинган деб ҳисоблаяпти. Одатдагидек, барча низолар пора бериш билан якун топади.\nИлгари ЕИК берган ахборотда ушбу интеграцион бирлашмага аъзо ҳар бир давлат иқтисодиёти ва истеъмол бозорини ҳимоя қилиш билан боғлиқ ўз меъёрларини жорий қилишга ҳақли дея аниқлик киритилган эди. Бироқ келгусида ЕОИИга божсиз олиб кириш меъёрларини жорий этишда Белоруссия тажрибаси инобатга олиниши инкор этилмади.\nШу тариқа, жисмоний шахслар томонидан Россия ва Белоруссияга товарларнинг бож тўламасдан олиб кирилишига квоталар ҳозирча аввалгидек қоляпти, бироқ ёзда муайян ўзгаришлар рўй бериши мумкин. Газетхонларимизни бу ҳақда албатта хабардор қиламиз.\n*Божсиз олиб киришнинг меъёрига, у мавжуд бўлган тақдирда, мажбурий тартибда 3 литрдан ошмайдиган миқдорда алкоголли ичимликлар ва пиво, шунингдек 200 дона сигарета ёки 50 дона сигара (сигарилла) ёхуд 250 грамм тамаки ёки кўрсатиб ўтилган товарларнинг ассортименти умумий оғирлиги 250 граммдан ошмайдиган миқдорда киритилади. Бунинг устига, 18 ёшга тўлган жисмоний шахсларгина алкоголли ичимликлар, пиво, тамаки ва тамаки маҳсулотларини олиб киришлари мумкин.


Ваҳолонки, яқин-яқингача заминимизда етиштирилган дала неъматларининг озгина қисми қайта ишлангани ҳеч кимга сир эмас. Ҳозирги кунга келиб эса тадбиркорларимиз томонидан ўнлаб хилдаги мева-сабзавот замонавий технологиялар асосида тайёр маҳсулот ҳолига келтирилаяпти.\nБиргина мисол. Авваллари кунгабоқар пистасига кўча ва хиёбонлар бўйларида қоғозга ўраб сотиладиган оддий эрмак сифатида қаралар эди. Шу сабабли унинг сифати ва тозалиги тегишли тартибда назорат қилинмасди. Энди-чи? Айни пайтда ушбу қуёшсевар ўсимлик ҳосили ҳам илғор дастгоҳлар ёрдамида қайта ишланаяпти. Сўнг бежирим идишларга қадоқланиб, ички ва ташқи бозорга чиқарилмоқда. Муҳими, бундан истеъмолчилар ҳам, сотувчилар ҳам, ишлаб чиқарувчилар ҳам бирдек манфаатдор!\nСирдарё вилоятидаги “Бек” бирлашмасига қарашли “Сирдарьинский берег” қўшма корхонаси ана шундай фаолият турига ихтисослаштирилган. Юртимизда биринчилардан бўлиб кунгабоқар пистасини тайёр маҳсулот ҳолига келтиришга киришган мазкур тадбиркорлик субъекти қисқа муддатда харидорлар эътиборига тушиб улгурди. Натижада саноат субъектининг имкониятлари тобора кенгайиб бормоқда. Чунончи, дастлаб бу ерда 6 киши ишлаган бўлса, ҳозирги пайтга келиб, жамоа аъзолари сони 141 нафарга етган. Бундан ташқари, корхонада ерёнғоқ, ошқовоқ уруғи, олма, чилонжийда ва бошқа меваларни қайта ишлаш ҳамда қовун қоқилари тайёрлаш йўлга қўйилди. Бинобарин, кунгабоқар пистаси ва ерёнғоқни саноат усулида чақиш ҳам ўзлаштирилди. Айни чоғда бундай илғор усулда пўстидан тозаланган маҳсулотлар юртимиздаги қандолатчилик субъектларига етказиб берилаётир. Ўз навбатида, хориждан тушаётган буюртмалар ҳажми ҳам ортиб бораяпти.\n— Шу кунгача қарийб 3 миллион АҚШ доллари миқдоридаги экспорт амалиётини бажардик, — дейди қўшма корхона бош директори Ботир Исмоилов. — Йил охиригача мазкур кўрсаткич бир неча баробар ошиши кутилаяпти. Бунинг учун имкониятларимиз етарли. Технологияларимиз бозор талабларига мос ҳолда янгилаб борилмоқда. Шу билан бирга, қишлоқ хўжалиги маҳсулотларини қайта ишлаш бўйича янги-янги лойиҳалар устида ҳам изчил иш олиб бораяпмиз.\nЯқинда корхонага тежамкор ва самарадорлиги юқори бир неча ускуналар келтириб ўрнатилди. Қиймати 956 минг АҚШ долларига тенг, хом ашёни бир йўла саралаб, ювиб, қовуриб, қуритиб, тузлаб ва ниҳоят қадоқлаб берадиган илғор линия — шулардан бири. Сўнгги русумдаги фотосаралагич қурилмаси эса 18 та камерага эга. Ушбу восита қўлланила бошлагач, маҳсулотларни саралаш сифати янада юқори даражага кўтарилди.\nМодернизациялаш ишларига сарфланаётган харажатнинг асосий қисми тадбиркорлик субъектларига яратилган солиқ ва божхона имтиёзларидан тўпланган маблағ ҳисобидан қопланмоқда.\nТаъкидлаш лозимки, “Сирдарьинский берег”га етказиб берилаётган кунгабоқар пистаси, дуккакли ўсимликлар ҳосили, ошқовоқ уруғи сингари хом ашёлар “Бек” бирлашмасининг 664 гектарлик даласида такрорий экин сифатида етиштирилаяпти. Шунингдек, бу борада фермер хўжаликлари, томорқа эгалари билан ҳам шартнома асосида ҳамкорлик қилинаётир. Шу билан бирга, корхона томонидан 20 гектар майдонда гидропоника усулидаги иссиқхона ташкил этиш ҳаракатлари ҳам бошлаб юборилган.\nҚувонарлиси, бугунги кунда вилоятда қишлоқ хўжалиги маҳсулотларини қайта ишлашга ихтисослаштирилган бундай субъектлар сони тобора ортиб бормоқда. Кўплаб истиқболли лойиҳалар ҳаётга татбиқ этилаяпти. Масалан, “Ўзбекистон темир йўллари” акциядорлик жамиятига қарашли “Сардоба темир йўл агросаноат мажмуаси” унитар корхонаси томонидан балиқчилик, чорвачилик, мева-сабзавотни қайта ишлаш, сут маҳсулотлари ва омихта ем ишлаб чиқаришни йўлга қўйиш режалаштирилган бўлса, Сардоба сув омбори ва Мирзаобод тумани ҳудудида ташкил этиладиган мажмуада балиқни қайта ишлаш заводини қуриш мўлжалланган. Шунингдек, Сардоба мева-сабзавотлар логистика марказида ҳам дала неъматларини етиштириш, саралаш, сақлаш каби жараёнлар билан бир қаторда, уларни қайта ишлаш ҳам жорий этилади.\nАлбатта, бундай эзгу саъй-ҳаракатлар бутун Мирзачўл воҳасини қамраб олгани ҳудудлар ижтимоий-иқтисодий тараққиётини таъминлайди. Ислоҳотлардан кўзланган устувор мақсад эса инсон манфаатлари, юртдошларимизнинг бахтиёр ва фаровон ҳаёт кечиришини таъминлашдан иборатдир.\nМазкур рукндаги бошқа мақолалар: « Келажак энергияси намойиши халқларни бирлаштирди\tТадбиркорларнинг яқин кўмакчиси »


ЎЗИНГНИ БАХТИЁР ҲИС ҚИЛИШИНГ УЧУН РЕГИСТОН МАЙДОНИДА КУЙЛАШ КЕРАК, - Ўзбекистон овози газетаси\nЧИНГИЗ АЙТМАТОВ ХОТИРАСИГА ЭҲТИРОМ КЎРСАТИЛДИ\nМАСЪУЛИЯТ КУЧАЙМАСА, ИШИМИЗ ЎЗГАРМАЙДИ\n«ҲЕЧ КИМ МЕҲР ВА ЭЪТИБОРДАН ЧЕТДА ҚОЛМАЙДИ»\nСаноат, радиация ва ядро хавфсизлиги соҳасида Давлат бошқаруви ва назорати тизимини тубдан такомиллаштириш чора-тадбирлари тўғрисида\nФуқароларнинг пенсия таъминоти тизими самарадорлигини ошириш ва пенсионерларни ижтимоий қўллаб-қувватлашни кучайтиришга оид қўшимча чора-тадбирлар тўғрисида\nБУЮК КЕЛАЖАК, ФАРОВОН ҲАЁТ ВА ТАРАҚҚИЁТ ЙЎЛИ\nЎЗИНГНИ БАХТИЁР ҲИС ҚИЛИШИНГ УЧУН РЕГИСТОН МАЙДОНИДА КУЙЛАШ КЕРАК,\n— дейди эстониялик Сильвер Сеп\n«Шарқ тароналари» X халқаро мусиқа фестивалида ўзига хос санъати билан томошабинлар олқишига сазовор бўлган Сильвер Сеп билан суҳбат.\n— Юртимизга биринчи марта келишингиз экан. Ўзбекистон Сизда қандай таассурот қолдирмоқда?\n— Буюк бобокалонингиз Амир Темур ҳақида кўплаб маълумотларга эгаман. Унинг ўзи ва авлодлари томонидан қурилган тарихий обидаларни асраб-авайлаётганингизни бутун дунёга намуна қилиб кўрсатиш керак.\nСамарқанд Шарқнинг қадимий ва гўзал шаҳарларидан бири. Бу ердаги иншоотлар меъморчиликнинг энг мураккаб жиҳатларини ўзида мужассам этган ҳолда, юксак дид ва катта маҳорат билан барпо этилган. Турли музейлар, обидалар, кўплаб экспонатларни кўздан кечириб, бу заминга нисбатан ҳурматим ва меҳрим янада ошди.\n— «Шарқ тароналари» фестивали ҳақидаги фикрларингиз.\n— Бу фестиваль ҳақида журналист дўстимдан эшитганман. Кейинчалик интернет орқали юртингиз ва «Шарқ тароналари» тўғрисидаги маълумотларни излаб топиб, ўқиб чиқдим. Фестивалда қатнашиш ниятида ташкилотчиларга мурожаат қилдим. Тез орада улардан таклифнома олдим ва Самарқанд томон йўлга чиқдим.\nБу ерга келиб шуни билдимки, «Шарқ тароналари» нафақат Шарқ мамлакатлари, балки бутун дунё халқларининг том маънодаги санъат байрамига айланган экан.\n— «Шарқ тароналари»нинг катта саҳнасига кўтарилганингизда кўнглингиздан нималар ўтди?\n— Илгари дунёнинг кўплаб саҳналарида ўз санъатимни намойиш этганман. Бироқ тан оламан, бу ерда қаттиқ ҳаяжон босди. Аммо мухлисларнинг илиқ кутиб олишгани ва қўллаб-қувватлагани менга мадад берди. Бу саҳнада ҳар ким куйлай олмайди. Ўша лаҳзалардаги ҳолатимни сўз билан ифодалаб бера олмайман, барчаси юрагимда қолди.\n— Сиз куй ижро этган чолғу асбоби борасида гапириб берсангиз, у нимадан ясалган?\n— Кўп йиллар давомида саксофон чалганман. Устозларим менда ўзгача қобилият борлигини айтишган. Чунки болалигимда ҳар қандай буюмдан куй чиқара олардим. Қизиқишларимдан келиб чиқиб, ўзим ҳам чолғу асбоби ясагим келди. Велосипед ғилдирагига бир-иккита қисмлар қўшгандим, мана шу ажойиб чолғу асбоби дунёга келди.\nБугун Регистон майдонида куй чалиш менга ўзгача завқ берди. Шуни қўшимча қилишим мумкинки, яқинда «Miss as see on» номли альбом яратдим. Ундан ноодатий мусиқий асбоблар ёрдамида яратган мусиқаларим жой олган.\n— Ўзбек мусиқа санъати ҳақида нималар дея оласиз?\n— Менга шарқ фольклор мусиқаси жуда ёқади. Сизнинг маданиятингиз менга яхши таниш. Карнай, сурнай, доира каби бир нечта менга маъқул бўлган миллий чолғу асбобларингиз бор. Уларда куй чалишни ёқтираман. Айни дамда доира чертишни ўрганаяпман.\nСамарқандга келиб, худди эртаклар оламига тушиб қолгандек бўлдим. Дунё мусиқачиларига шуни айтгим келади. Ўзингни бахтиёр ҳис қилишинг учун Регистон майдонида куйлаш керак!


"Самосуд" нимага кўпаймоқда? (тўплам)\n- "Самосуд" нимага кўпаймоқда? (видео)\n- "Бу ширкатдан ҳеч қандай дивидендлар олмаганмиз". Қозоғистон мудофаа ва аэрокосмик саноати вазири Бейбит Атамқулов билан нима учун унинг исми "Жаннат ҳужжатлари"да пайдо бўлгани ҳақида эксклюзив интервью. (ҚРдан видео)\n- Санъаткор Ҳабибулло Абдураззоқов 80 ёшда. (видео)\n- «Улар мусулмонларни ҳақоратлашмоқда». "Ислом давлати"га қўшилиб қолган тожикистонликларнинг ота-онаси Нью-Йоркдаги терактни қораладилар. 31 октябрь куни асли ўзбекистонлик бўлган Сайфулло Соипов Манхэттенда 8 кишини босиб ўлдирди. (Директ видеоси)\n- Тожикистондаги миннатдорчилик билан эсланган 18 нафар қизил армиячилар. (Бугунги кун видеоси)\n- Инқилобнинг юз йиллиги. Тожикистонлик қочқинлар Афғонистоннинг Хохонида. (видео)\n- "Трамп бизга келишини xоҳламаймиз!": Жанубий Кореялик намойишчилари АҚШ президентини совуқ кутиб олдилар. (Директ видеоси)\n- Украинанинг янги сайлов кодексидан нималар кутиш керак. (Бугунги кун видеоси)\n- "Улар Россиядан шубҳали мижозларни олмасликни ҳаракат қилишди". Тадқиқотчи-журналист "Жаннат досьеси" ҳақида. (Бугунги кун видеоси)\n- Қизил октябрнинг 100 йиллиги. Россия инқилобнинг 100 йиллигини нишонланмоқда. (фотогалерея)\n- Сочидаги xалқаро марафон. (фотогалерея)


«–иштон сополларида акс этган бахор»\n- јмалий санъат музейида 2012 йил 20 мартида очилган бахорги байрам Ќаврузга багишланган кургазма шундай номланади. Ёкспозици¤да ’’ асрга хос булган, турли музей фондларидан келтирилган –иштон сопол буюмлари намойиш этилган.\nулолчилик санъатининг томирлари узок утмишга бориб уланади. јрхеологлар томонидан топилган илк сопол буюмлари неолит даврига мансуб. Ѕир канча минг йиллар мобайнида сопол буюмларнинг шакли, ранглар муносабати ва накшлари, вазифалари узгариб борган. Ћекин улардан вазифавий ва эстетик жихатдан мухимроклари халк хотирасида сакланиб колган ва анъанавий булиб келмокда.\n”ларнинг махорати ва малакаси авлодддан-авлодга, отадан угилга утиб, асосан, эркаклар томонидан давом эттирилган.\nћазкур хунармандчилик махаллий бадиий мактабларининг шаклланишига асос булган асосий кулолчилик мактаблари аник белгилаб берилган. Ѕулар Ц ‘аргона водийсидаги –иштон ва √урумсарой, Ўахрисабз, √иждувон, ”ргут, ’оразм, —амарканд, “ошкент марказлари.\n‘аргона водийси –еспубликамизнинг доимий ¤м-¤шил булиб турган богидир. ‘аргонадан уконга борадиган йул ¤кинида –иштон жойлашган. –иштонда сополсозлик 500 йилдан бери мавжуд. ”нинг ривожланишига бу шахарча сопол буюмлари учун жуда кул келадиган кизил лойли ерга ¤кин ва табиий буЄкларнинг бисЄрлиги имкон ¤ратган. ум-кук осмон ва ¤м-¤шил боглар кулол-усталарга илхом багишлаб, таассуротларини –иштон сопол буюмларида ифода эттиришга ундаган. ќк фонда ишланган накш рангларининг феруза-хаворанг гаммаси водийнинг ажойиб табиатини акс эттиради. Ѕуюмлар накши рангининг совукрок олиниши бир вактнинг узида Єшги иссик хароратда рохат багишлайди. –иштонлик усталар мумтоз куринишдаги гулдон, лаган, шокоса, чоркулок, тогора сингари миллий идишларнинг турли шаклларини ¤ратадилар. ”симликсимон накшлар кадимий накш унсурлари кумгон (мехмондустлик рамзи), пичок (Ємон куздан асрайди), чигир (табиатда сувнинг айланиши) сингарилар билан уйгунлаштирилади.\nичик хажмдаги сопол буюмчаларни ¤саш халк кулолчилигининг узига хос сохаси хисобланади. ичик хуштаклар узида афсонавий хайвонлар ва кушлар, одамлар киЄфалари ва маиший сахналарни намоЄн этади. ”збек халк уйинчоклари-хуштаклар тарихи асрлар каърига бориб такалади. адимда халк усталари лойдан хайвонларнинг бежирим киЄфаларини ¤саганлар, унчалик баланд булмаган хароратда пиширганлар ва лойли буЄкларда бу¤ганлар.\nќдатга кура, 21 март Ц Ќавруз кунида болаларга уйинчок-хуштаклар совга килинган. Ѕунинг маъноси, болалар хуштакни чалиб шамолни чакирсинлар ва шамол булутларни олиб келиб Ємгир Єгдирсин, бу Ємгирдан эса хосил мул, турмуш фаровон булсин.


Бразилия ҳукумати тўғонлар бузилиши учун жавобгар компанияларга қарши 5.2 млрд долларлик даъво тайёрламоқда\n10:54 / 28.11.2015\nБразилия ҳукумати мамлакат жануби-шарқида тўғонлар бузилиши учун жавобгар компанияларга қарши 20 млрд реал ёки 5.2 млрд долларлик даъво тайёрламоқда. Бу ҳақда мамлакат атроф муҳитни ҳимоя қилиш вазири Изабелла Тейшейра баёнот берди.\nУнинг сўзларига қараганда, олинган пуллар экологик талафотни бартараф қилиш ҳамда зарар кўрган маҳаллий аҳолига ёрдам кўрсатиш учун сарфланади.\n“Компаниялар ўзининг режаларини амалга ошириш доирасидаги ҳаракатлари учун жавобгарликни ҳам зиммаларига олиши лозим. Бу режалар ҳуқуқ-тартибот органларига тақдим этилади. Узилган биологик занжирни тиклаб бўлмайди. Бизнинг вазифамиз салбий оқибатлар бартараф қилишдир”, - деди у.\nВайрон бўлган тўғонлар билан ишлаган Samarco компанияси 1 млрд реал (263 млн доллар) тўлашга рози бўлди.\n5 ноябрь куни мамлакат жануби-шарқида металлургик ишлаб чиқариш қолдиқлари ташланган сувни ушлаб турувчи икки тўғон бузилди. Бунинг оқибатида 600 киши яшайдиган ҳудуд сув остида қолиб кетди. Охирги маълумотларга қараганда, 11 киши ҳалок бўлган, 12 киши дом-дараксиз кетган.


- Бош прокуратурада жойларда аниқланган муаммоларни тўплаш, мужассамлаш ва таҳлил қилиш ҳамда уларни ҳал этиш бўйича таклифлар ишлаб чиқишни таъминлайдиган доимий фаолият кўрсатувчи штаб ташкил этилган;\n- ҳар бир ҳудудда доимий фаолият юритувчи вилоят, туман (шаҳар) ишчи гуруҳлари ташкил этилгани бўлиб, жойларда тадбиркорлар билан мунтазам учрашувлар ўтказилиб, мавжуд муаммоларни бартараф этиш бўйича тезкор равишда чоралар кўрилмоқда;\n- импорт ва экспорт операциялари ҳисобини юритиш, мониторинг ва таҳлил қилиш, шунингдек мавжуд тизимли муаммоларни аниқлаш ва ҳал қилиш мақсадида www.impex.prokuratura.uz ягона тизими яратилган.\n- нефть ва газ, кимё тармоқларида 5,7 млрд.;\n- озиқ-овқат тармоқларида 1,7 млрд.;\n- қурилиш моллари ишлаб чиқариш соҳасида 505 млн.;\n- соғлиқни сақлаш ва бошқа соҳаларда 247 млн. АҚШ доллари қийматидаги лойиҳалар ишлаб чиқилмоқда.


Долларга келган диплом сариқ чақага арзимаса... / ADOLAT ижтимоий-сиесий газетаси\nДолларга келган диплом сариқ чақага арзимаса...\nБугун ижтимоий тармоқларда бир хил рекламага дуч келасиз: “Ёшлар, фалон давлатга бориб, имтиҳонсиз ўқишга киринг...” Бу тарғибот камдек вилоятларда уйма-уй юриб, ёшларни чет эллардаги олий ўқув юртларига ўқишга таклиф қилаётган, талаба бўлишига кафолат бераётган “ишбилармон”лар ҳам урчиб кетди. Албатта, бўлғуси талаба пулини тўласа бас экан. Долларда, нақд...\nБалки бу бир қараганда жозибадор таклиф бўлиб туюлар. Ахир хорижда ўқиш яхши-ку.\nБироқ, масаланинг моҳиятига қарасак, бу ерда алдов юз бераётганига ишонч ҳосил қиламиз. Бу масалани имкон даражасида ўрганиб чиқдим. Маълум бўлишича, қўшни республикаларда таълим олаётган фарзандларимиз олий ўқув юртида 3 йил контракт пули тўлаб ўқишар экан. Ваҳоланки, Ўзбекистонда бакалавриат тизими 4 йиллик эканлигини ҳаммамиз яхши биламиз-ку. Демак, хорижда 3 йил ўқиб қайтганларнинг дипломи юртимизда нострификация қилинмайди, бошқача айтганда, кераксиз бир парча қоғозга айланади.\nЯна бир масала: роса тарғиб-ташвиқ қилинаётган масофадан таълим бериш тизими ҳақида ҳам худди шундай фикрни айтиш мумкин.\nЭссиз, ёшларимизнинг ҳавога совурилган шунча вақти, эссиз шунча пул...\nНима, сиз ўйлайсизки, бу ишнинг бошида турганлар масаланинг бу жиҳатидан бехабарми? Асло йўқ! Улар буни жуда яхши билишади. Аммо ўртада катта пул бор. Ўзингиз ҳисоблаб кўринг. Яқинда тасодифан эшитиб қолдим, қўшни республикадаги шундай олий таълим муассасасидаги битта факультетда вилоятларимизнинг биридан 700 нафар талаба ўқир экан. Бу нима деган гап ахир?! Ёшлар иттифоқи, ҳуқуқ-тартибот органлари ходимлари қаёққа қарашаяпти? Ахир бу алдовларнинг ҳаммаси кўз олдимизда содир бўлаяпти.\nРекламалар кўча-кўйда, турли оммавий ахборот воситаларида давом этмоқда. Ҳақиқий ҳолатни кўра-била туриб, масъул давлат идоралари мутасаддилари ҳамон бирор чора кўрмаяпти. Бир кўрсатувда мутахассис “Фуқаролардан шикоят келиб тушмаса, тадбиркорларнинг фаолияти уч йилгача текширилмайди”, деди. Олий таълим даргоҳига кириши учун абитуриентлардан ҳужжат қабул қилишда воситачи бўлиш тадбиркорликмикан ўзи? Нега масаланинг бу жиҳатига ҳеч ким эътибор бермаяпти? Аслида бу муаммонинг ечими оддий, яъни Олий ва ўрта махсус таълим вазирлигининг хорижий таълим даргоҳлари билан алоқалар масаласига масъул бошқармаси барча шарт-шароитларни ҳисобга олган ҳолда бу ишни марказлашган тарзда олиб бориши, ушбу масаланинг тадбиркорликка умуман алоқаси бўлмаслиги лозим. Шундагина ёшлар фирибгарларнинг қўлига тушиб қолмайди, чунки жавобгарлик, масъулият вазирликнинг зиммасида бўлади. Бу эса табиий ҳолдир.\nБундай молиявий фирибгарликни реклама қилаётганлар “Пулини тўласа бас” қабилида иш юритишаяпти, шекилли. Ахир ўша алданган ва алданаётган талабаларнинг ота-оналари не-не умидлар билан, сўнгги пулларини тўплаб ўқишга юборгандир?! Эртага уларнинг аҳволи нима кечади? Ота-она ўғли ёки қизини олий маълумотли бўлди, деб қучоқ очиб кутиб олса-ю, доллар эвазига келган дипломнинг сариқ чақалик аҳамияти бўлмаса?\nАдолат бор жойда, қонун устувор жамиятда инсоннинг ҳуқуқ ва эркинликлари ҳимояланган бўлади. Адолат — ҳар бир инсон учун. Айниқса, ўсиб келаётган ёшларимизни биз турли фирибгарликлардан, қонунбузарликлардан ҳимоя қилишимиз шарт. Шу сабабдан мен Ўзбекистон “Адолат” СДП Сиёсий ва Сайловолди дастурларида мана шу жиҳатга алоҳида эътибор қаратилишини истайман. Токи, “Ўқитамиз, олий маълумот берамиз” деган ширин ваъдалар билан ёшларнинг бошини айлантираётган ташкилотлар ёки фуқаролар қонун олдида жавоб беришсин. Токи, ёшларни ҳимоя қилишга доир бундай ишни амалга оширишда партиянинг роли ва вазифаси дастурда қатъий белгилаб қўйилсин. Ана шундагина партиянинг “Инсон манфааатлари — олий қадрият” шиори амалиётга татбиқ этилган бўлади. Айни пайтда бундай саъй-ҳаракатлар партиянинг халқ орасидаги обрўсини ҳам оширади.\nЖиззах шаҳар “Учариқ” МФЙдаги БПТ раиси\nҲақгўйлик ва эзгулик тимсоли...\nИнсоннинг бу ёруғ оламдаги ҳаёти унинг учун бир синов. Умр синови. Бу синов ҳар кимда ҳар хил кечади....\nИлмга айланаўтган ҳақиқатлар...\nҲаёт доимо ўсишда, ривожланишда. Лекин уни янада тараққий эттириш, юксалтириш учун илм-фан ривожи алоҳида роль ўйнайди. ...


Сусило Бамбанг Юдхоёно Индонезия Президенти вазифасига киришди\n27 феврал 2021, Тошкент вақти: 21:21\n20 октябр куни Индонезияда Сусило Бамбанг Юдхоёно президент сифатида вазифасига киришди. Собиқ генерал Юдхоёно – Индонезияда биринчи марта эркин сайланган президент. Юдхоёно мамлакатда ўзининг ақлий қобилиятлари ва оқил сиёсатчилиги билан ҳурмат қозонган. Эндиликда дунёнинг энг йирик мусулмон мамлакати раҳбари олдида терроризм ва коррупцияга қарши курашиш вазифаси турибди.\nИндонезия миллий мадҳияси садолари остида Сусило Бамбанг Юдхоёно Индонезия президенти лавозимига тасдиқланди.\nЮдхоёно Индонезия сиёсий саҳнасида хавфсизлик хизматини бошқарган пайтда пайдо бўлган. Ўшанда Юдхоёно мамлакатда терроризмга қарши кураш эълон қилган эди.\n2000 йилда Юдхоёно армиядан кетиб, ўша пайтдаги президент Абдураҳмон Воҳид бошчилигидаги ҳукуматга қўшилган. Ҳукуматда у генерал унвонига кўтарилиб, хавфсизлик ва сиёсий масалалар бўйича вазир лавозимини эгаллаган. Лекин бир йил ўтиб, Вохиддан истеъфога чиқишини талаб қилишганда, Юдхоёно Воҳиднинг мамлакатда вафқулодда ҳолат эълон қилиш ҳақидаги илтимосини рад этгани учун ишдан бўшатилган.\nМегавати Сукарнопутри президент этиб тайинланганда, у Юдхоёнога яна хавфсизлик вазирлигини топширди. 2002 йил Балидаги портлашлардан сўнг генерал мамлакатдаги терроризмга қарши курашни бошқарган. Лекин шу йилнинг март ойида у Мегавати ва унинг эри билан уришиб қолиб, истеъфога чиққан.\nИндонезия тадқиқот институти раҳбари Денни Жа БиБиСига берган интервьюсида, Юдхоёнонинг ҳукуматдаги лавозимидан истеъфо бергани оҳир оқибатда унга президентлик сайловларда ютиб чиқишига ёрдам берди, деб айтади. Чунки у ҳукуматда ишлаган бўлса-да, кўпроқ жабрдийда сифатида кўрилади.\nХалқ Юдхоёнодан аввалги ҳукумат инқироз ёқасига олиб келган иқтисодиётни яхшилашини кутмоқда. Лондон университетининг иқтисод бўйича профессори Анн Бутнинг айтишича, Юдхоёно ҳар доимгидек вақтни танлашда янглишмаган.\n«Иқтисод ҳақида гапирадиган бўлсак, ўйлашимча, вазият яхшилана бошлаган. Айтмоқчиманки, охирги икки йил давомида ўсиш сураъти ошиб боряпти. Бу йил, иқтисодиётнинг нефтга боғлиқ бўлмаган соҳаларида 5%дан кўпроқ ўсиш кутилмоқда»,- дейди Бут\nИндонезиянинг янги президенти терроризм муаммосига ҳам рўпара бўляпти. Таҳлилчи Анн Бутниниг айтишича, Юдхоёно терроризмга қарши курашишда Индонезия ҳарбийлари ичида энг тажрибалиси ҳисобланади. У 90 йиллар ўртасида Боснияда Индонезиянинг тинчлик ўрнатиш ҳарбий контингентини бошқарган.\nБританиянинг мудофаа ва халқаро хавфсизлик тадқиқот маркази ишловчи олим Ричард Кузенснинг айтишича, Юдхоёно президентлик лавозимидаги дастлабки ойларда бир оз дам олиб олади. Чунки бу пайтда янги сайланган президентдан кўп нарса кутишмайди. Лекин, давом этади олим, Индонезиянинг янги раҳбари вақтни кетказмасдан мамлакатдаги коррупцияга қарши курашни бошлаши керак.\n«Индонезия ички масалаларини ҳал этишда, у биринчи навбатда коррупция билан курашишни бошлаши керак. Ўйлашимча, уни шу масаладаги фаолиятига кўра боҳолашади. Ва шубҳасиз бу муаммони бартараф этиш осон бўлмайди»,- дейди Кузенс.\nКузенснинг таъкидлашича, халқаро ҳамжамият Юдхоёнони унинг терроризмга қарши курашишга қараб баҳолаши шубҳасиз, лекин Индонезия халқи учун мамлкатдаги коррупция билан курашиш муҳимроқ масаладир.\nАмерика университетларида таҳсил олган Юдхоёно Қўшма Штатлар билан дўстона алоқа ўрнатиши кутилмоқда.\nОлим Ричард Кузенснинг фикрича, дунёнинг энг йирик мусулмон давлатида эркин сайловларнинг ўтказилиши Ислом ва демократия бир бири билан муроса қила олишини исботлайди.


Самарқанддаги 20 та мактаб “PIRLS-2021” халқаро тадқиқотларида қатнашади - zarnews.uz\nЖомбой туманидаги 51-умумий ўрта таълим мактабида “PIRLS-2021” халқаро тадқиқотларига тайёргарлик кўриш бўйича ўқувчиларнинг ўқиш саводхонлигини ошириш юзасидан “PIRLS саволлари асосида машқ дафтарлари билан ишлаш кўникмалари” мавзусида вилоят амалий-семинари бўлиб ўтди.\nТаъкидлаш жоизки, жорий йилнинг апрель ойида вилоятимиз туман, шаҳарларининг 20 та умумтаълим мактаблари “PIRLS-2021” халқаро тадқиқотларида, яъни ўқувчиларнинг ўқиш саводхонлигини синовдан ўтказувчи дастурда иштирок этади.\nМазкур нуфузли синовларда дунёнинг 70 га яқин мамлакатларининг ўқувчи-ёшлари қатнашади. Ўзбекистонлик ўқувчилар мазкур синовларда илк бор иштирок этиб, ўз билим ва қобилиятларини намоён этади. Шу билан бирга, мамлакатимизда таълим-тарбия соҳасида олиб борилаётган муҳим ислоҳотларнинг нечоғли аҳамиятга молик эканлигини амалда кўрсатишади.\nСиновлар бевосита хорижлик экспертлар гуруҳи томонидан ўтказилади. Унда вилоятдан иштирок этадиган 20 та мактабнинг исталган 4-синфлари жалб қилинади. Бутун республикамиз мактаб ўқувчиларининг натижалари синовларда қатнашадиган хорижий мамлакатларнинг натижалари билан бирга таҳлил қилинади.\nСеминарда мутахассислар ушбу муҳим жараёнга муносиб тайёргарлик кўриш, мавжуд бўшлиқларни аниқлаб, тўлдиришга эътибор қаратишди.\nОчиқ дарслар орқали малакали ўқитувчиларнинг касбий маҳорати кузатилиб, ўзаро малака ва тажриба алмашилди.